title: Mighty Morphin Power Rangers

text: Toisen tuotantokauden puolivälissä Austin St. John, Thuy Trang ja Walter Emanuel Jones jättivät sarjan sopimuskiistojen takia. Naamioidakseen tapahtuman jaksoissa käytettiin sijaisnäyttelijöitä näiden kolmen näyttelijän tilalla. Heidän hahmojaan kuvattiin vain takaa (paitsi rangerasuissaan) ja ääninäyttelijöinä toimivat hieman heiltä kuulostaneet henkilöt. Sarjassa heidän esittämänsä hahmot valittiin osallistumaan maailmanrauhankokoukseen ja heidät korvasi rangereina Rocky, Aisha ja Adam (näyttelijät Steve Cardenas, Karan Ashley ja Johnny Yong Bosch).


title: Mighty Morphin Power Rangers

text: Toisen tuotantokauden alussa esitelty uusi päävihollinen Lord Zedd herätti keskustelua lasten vanhemmissa, jotka näkivät hänet liian pelottavana ja julmana lastenohjelmaan. Palaute sai Sabanin keventämään hahmoa tuomalla Rita Repulsan takaisin Zeddin vaimoksi. Carla Perez valittiin esittämään Ritaa (Barbara Goodsonin yhä toimiessa äänenä). Muuttunutta ulkonäköä perusteltiin nuorentavalla meikillä.


title: Mighty Morphin Power Rangers

text: Sarjasta tuotettiin kaksi videopeliä vuosien 1994–1995 aikana SNES:lle, Sega Game Gearille, Sega Mega Drivelle ja Game Boylle, sekä yksi peli Sega Mega-CD:lle.


title: Arto Pajukallio

text: Arto Pajukallio (s. 16. joulukuuta 1958 Helsinki) on suomalainen muusikko ja toimittaja. Hän on Freud Marx Engels & Jungin perustajajäsen, kitaristi ja lauluntekijä. Pajukallion muita yhtyeitä ovat olleet muun muassa Let´s Mennään, Blue Band, Smokey Joe's Café (säesti Rauli Somerjokea), Kalle Kiwes Blues Band, Armadillo ja yhä edelleen toimiva Cross-Tie Walkers. Duo-keikkoja hän tekee Taryan, Ilkka Ranta-ahon ja Tomi Pulkkisen kanssa.


title: Arto Pajukallio

text: Pajukallio aloitti säännöllisen musiikkikritiikin kirjoittamisen Länsiväylään vuonna 1974 ja siirtyi samana vuonna Kansan Uutisten rockkriitikoksi. Toimittajana ja kolumnistina hän avusti muun muassa Soundia ja monia kulttuuri- ja ammattiyhdistyslehtiä kunnes siirtyi vuonna 1983 A-Lehtiin Katson ja myöhemmin myös Avun elokuvakriitikoksi ja toimittajaksi. Radio-ohjelmia hän teki runsaan vuosikymmenen ajan ennen kaikkea Yleen Radiomafialle. Nykyään Pajukallio työskentelee Helsingin Sanomien ja Nyt-liitteen elokuva-arvostelijana, joissa keskittyy televisiossa esitettäviin filmeihin. Musiikkiaiheisia juttuja hän on kirjoittanut Aksenttiin, Rumbaan ja Rytmiin.


title: Galaktinen tasavalta

text:
Galaktinen Tasavalta ("Galactic Republic") on kuvitteellinen planeettojenvälinen hallitus George Lucasin luomassa "Tähtien sota" -universumissa.
Vanha tasavalta oli olemassa yli tuhannen sukupolven ajan, ja sitä hallitsi tasavallan senaatti, jota johti ylikansleri.


title: Galaktinen tasavalta

text: Tasavallalla ei ollut varsinaisia asevoimia. Rauhaa piti yllä muutama tuhat jediritaria, ihmisiä ja olioita, joilla oli kyky hallita Voimaa, universumia koossa pitävää energiakenttää. Tasavallan loppuaikoina se otti käyttöönsä mittavan klooniarmeijan. Tähän tosin vaikuttivat merkittävästi langennut jedi kreivi Dooku, ja sith-lordi Darth Sidious, toiselta henkilöllisyydeltään senaattori, sittemmin ylikansleri Palpatine.


title: Galaktinen tasavalta

text: Tasavalta oli varsinkin loppuaikoina varsin häilyvä, sillä byrokratian johdosta senaatti ei saanut päätetyksi juuri mitään, ja varsinkin Tasavallan reunamilla Kauppaliitto hallitsi kauppareittejä ja vaati itselleen yhä lisää oikeuksia. Hataraa tilannetta käytti hyväkseen tasavallan viimeinen ylikansleri Palpatine, joka oli todellisuudessa sith-lordi Darth Sidious. Kansleriksi hän pääsi juonittelun avulla ja otti pian vallan käsiinsä.


title: Galaktinen tasavalta

text: Darth Sidious käännytti jedi Anakin Skywalkerin voiman pimeälle puolelle, ja tästä tuli paha sith-lordi Darth Vader. Yhdessä he kaappasivat vallan ja tuhosivat jedi-ritarit. Vain muutama jedi selviytyi ja piiloutui. Tasavalta muuttui galaktiseksi imperiumiksi.


title: Galaktinen tasavalta

text: Vanhalle tasavallalle uskolliset senaattorit perustivat Kapinaliiton joka ryhtyi vastarintaan Imperiumia vastaan. Kapinaliiton päämääränä oli palauttaa vanha järjestelmä takaisin galaksiin. Lopullisen voiton kapinalliset saivat Endorissa neljä vuotta Yavinin taistelun jälkeen (noin 20 vuotta Imperiumin synnystä). Lopullinen rauha galaksiin saatiin vasta 32 vuoden kuluttua Yavinin taistelusta Yuuzhan Vongien invaasion jälkeen. Coruscantiin rakennettiin puisto, joka symboloi uuden tasavallan ja Yuuzhan Vongien välistä rauhaa.


title: Galaktinen tasavalta

text: Tasavallan ajoista kertovat kolme elokuvaa: "", "" ja "" sekä jotkin "Tähtien sota" -kirjoista ja peleistä.


title: Galaktinen tasavalta

text: Galaktinen senaatti (), tunnettu myös Galaktisen tasavallan suurin hallintoelin "Imperiumin senaattina", johon kuului noin kolmetuhatta senaattoriedustajaa. Heistä pieni joukko kuului ylikansleria avustavaan senaattoreiden neuvostoon.


title: Galaktinen tasavalta

text: Senaatin tehtäviin kuului säätää lakeja ja edustaa demokratiaa. Senaattorit oli valittu yleensä vaaleilla tasavallan hallintosektoreiden planeettojen kansalaisista. Senaattia johti arvovaltainen mielipidejohtaja ylikansleri, joka nautti senaatin luottamusta. Vielä Galaktisen tasavallan kulta-ajalla senaatin toimintakyky oli mutkaton, mutta se alkoi heiketä byrokratian, korruption ja sithien juonittelun ansiosta.


title: Galaktinen tasavalta

text: Vuosien 22 BBY – 19 BBY kloonisotien seurauksena senaatti antoi poikkeusvaltuuksia luotetulle demokratian puolustajalle, kansleri Palpatinelle, jotta päätöksiä syntyisi nopeammin. Palpatine ei kuitenkaan ollutkaan niin lempeä kuin vaikutti, ja hän järjesti uudelleen koko tasavallan imperiumiksi senaatin edessä ja nimitti itsensä uuden järjestyksen galaktiseksi keisariksi.


title: Galaktinen tasavalta

text: Kun "Uuden toivon" tapahtumat vuonna 0 BBY lähenivät, keisari hajotti nyt "Imperiumin senaattina" tunnetun lainsäädäntöelimen. Sitten oli viimeinenkin jäänne tasavallan ajalta poissa.


title: Galaktinen tasavalta

text: Ylikansleri (tai kansleri) oli Galaktisen tasavallan valtion ja hallituksen keulakuva, joka oli senaatin valitsema.


title: Trilogia

text: Trilogia on kolmen toisiinsa liittyvän taiteellisen teoksen sarja. Yleensä trilogioita esiintyy elokuva- tai kirjateoksissa. Trilogian teokset ovat yleensä itsenäisiä ja eri aikaan tehtyjä. Trilogioita esiintyy myös videopeleissä ja näytelmissä, mutta trilogioita voivat olla myös musiikkikappaleet, albumit ja taulut. Jälkimmäisessä tapauksessa kolme (suhteellisen) itsenäistä taulua muodostavat yhdessä vierekkäin aseteltuna yhden, suuremman kokonaisuuden, jolloin periaatteessa yksi taulu on siis jaettu kolmeen (suhteellisen itsenäiseen) osaan.


title: Hjalmar Siilasvuo

text: Hjalmar Fridolf Siilasvuo (vuoteen 1936 saakka Strömberg; 18. maaliskuuta 1892 Helsinki – 11. tammikuuta 1947 Oulu) oli suomalainen jääkärikenraaliluutnantti ja Mannerheim-ristin ritari, joka tunnetaan erityisesti Suomussalmen taisteluiden johtajana. Siilasvuo taisteli kaikkiaan viidessä sodassa.


title: Hjalmar Siilasvuo

text:
Siilasvuo syntyi ruotsinkieliseen perheeseen, hänen vanhempansa olivat kansakoulunopettaja Frans Fridolf Strömberg (1860-1892) ja Hulda Sofia Röman. Vuonna 1920 hän meni naimisiin farmaseutti Salli Kolsin kanssa ja heille syntyi kolme lasta: Pehr Hjalmar Ensio vuonna 1922, Rolf Torsten Erland 1923 ja Irja Rakel 1926.
Jatkosotaan osallistunut esikoinen Ensio jäi niin ikään sotilasuralle, ja hänestä tuli aikanaan maineikas YK-joukkojen kenraali. Myös Rolf osallistui isänsä johtamien joukkojen mukana Tornion maihinnousuun ja Lapin sotaan, mutta sodan jälkeen hänestä tuli Limingan kansanopiston rehtori. Rakel Siilasvuo oli puolestaan Oulun tyttölyseon pitkäaikainen rehtori.


title: Hjalmar Siilasvuo

text: Strömberg kirjoitti ylioppilaaksi Helsingin ruotsalaisesta normaalilyseosta vuonna 1911 ja liittyi Nylands Nationiin. Opintojaan hän jatkoi vuosina 1911–1915 Helsingin yliopiston lainopillisessa tiedekunnassa. Hän kävi hyökkäysvaunukurssin vuonna 1922 ja korkeamman päällystön kurssin vuonna 1923 sekä Sotakorkeakoulun yleisen osaston vuosina 1924–1926. Lisäksi hän suoritti Taistelukoulun orientoivan kurssin vuosina 1929 ja 1930.


title: Hjalmar Siilasvuo

text: Nuori ylioppilas Strömberg keskeytti lakitieteen opintonsa 1915 ja matkusti salaa muiden vapaaehtoisten lailla Saksaan saamaan sotilasopetusta. Hän saapui Lockstedtin leirille heti ensimmäisten perässä, 23. maaliskuuta 1915. Hän osallistui Pfadfinder-kurssille, jossa hänet sijoitettiin joukon 2. komppaniaan, missä komppaniassa hän oli myös Jääkäripataljoona 27:n perustamisen jälkeenkin. Hän otti osaa ensimmäisen maailmansodan taisteluihin Saksan itärintamalla komppaniansa mukana Misse-joella, Riianlahdella ja Aa-joella. Hän saavutti Gruppenführerin eli ryhmänjohtajan arvon.


title: Hjalmar Siilasvuo

text: Strömberg palasi jääkäreiden pääjoukon mukana höyrylaiva "SS Arcturuksella" Vaasaan 25. helmikuuta 1918 ja hänet sijoitettiin Suomen hallituksen kokoamaan valkoiseen armeijaan 3. jääkärirykmentin 5. jääkäripataljoonan 3. komppanian päälliköksi, mistä hänet siirrettiin 29. huhtikuuta 1918 5. jääkäripataljoonan komentajaksi. Hän osallistui sisällissodan taisteluihin Tampereella ja Viipurissa.


title: Hjalmar Siilasvuo

text: Sodan jälkeen Strömberg jäi 5. jääkäripataljoonan komentajaksi. Tänä aikana Strömberg suoritti myös Sotakorkeakoulun Yleisen osasto 1:n ja sai ylennyksen everstiluutnantiksi. Vuonna 1927 tuli käsky Kaarlo Heinosen johtaman puolustusministeriön tehtäviin muun muassa sota-asiainosaston päälliköksi.


title: Hjalmar Siilasvuo

text: Istuminen pöydän takana ei kuitenkaan kiinnostanut toimeliasta koulutuksesta ja johtamisesta kiinnostunutta upseeria. Seuraavana vuonna hän saikin siirron Karjalankannakselle Polkupyöräpataljoona 1:n komentajaksi. Strömberg hioi kurittomasta joukosta eliittipataljoonan ja vaikutti edistävästi myös upseerikerhon rakentamiseen Terijoelle. Samainen kerho palveli talvisodan aikana Otto Wille Kuusisen Terijoen nukkehallituksen kokoontumistilana.


title: Hjalmar Siilasvuo

text: Vuonna 1933 Strömberg ylennettiin everstiksi ja hänet määrättiin johtamaan Savon jääkärirykmenttiä. Seuraavana vuonna hän sai siirron Ouluun Pohjois-Pohjanmaan sotilasläänin komentajaksi. Oulussa ollessaan hänet valittiin Oulun kaupunginvaltuustoon, jossa hän toimi vuosina 1937–1940. Helmikuussa 1936 hän vaihtoi nimensä Strömbergistä Siilasvuoksi, mahdollisesti Kilpisjärven Siilasvuoman mukaan.


title: Hjalmar Siilasvuo

text: Talvisodan syttyessä hyökkäyksen odotettiin tulevan Etelä-Suomessa. Hyökkäys kuitenkin jakaantui pitkin rajaa, ja Oulua kohti suunnattu Neuvostoliiton 163. divisioona valtasi pian Suomussalmen. Oululaisista ja muista pohjoispohjalaisista koottu 9. divisioona jaettiin Oulussa kahteen osaan ja Siilasvuon johtama prikaati Siilasvuo lähetettiin lyömään vihollinen takaisin. Tilanne vaikutti kovastikin epätasaiselta, mutta Siilasvuon joukot olivat tuhonneet tai ajaneet pakosalle 163. divisioonan joukot joulukuun loppuun mennessä ennen kuin suomalaisten 9. divisioona oli edes ehtinyt täydentyä.


title: Hjalmar Siilasvuo

text:
Puna-armeija lähetti 163. divisioonan tueksi pitkin Raatteen tietä pääosan, kaksi rykmenttiä Neuvostoliiton 44. divisioonasta, perinteikkäältä nimeltään "Sininen divisioona". Suomalaisten 11. joulukuuta 1939 alkanut vastahyökkäys Suomussalmen kirkonkylälle katkaisi rykmenttien etenemisen Raatteen tien kylän itäpuolella, Kuomasjoella, ja esti näin avun tulon. Samalla se katkaisi 163. divisioonan lyhimmän perääntymistien. Kun taistelu kirkonkylän seudusta oli päättynyt 163. divisioonan vetäytymiseen pitkin Kiantajärven jäätä Juntusrantaan, Siilasvuon joukot keskitettiin Raatteen tielle. 44. divisioonan yhteydet itään katkaistiin, ja kovassa pakkasessa 4.–7. tammikuuta 1940 käydyssä Raatteen tien taistelussa ukrainalaisdivisioonan Raatteessa olleet joukot tuhottiin.
Suomussalmen taistelut antoivat toivoa ja uskoa, ettei Suomen kohtaloa ole vielä ollenkaan ratkaistu. Lisäksi sotasaaliiksi jäi suuri määrä kipeästi kaivattuja aseita, tarvikkeita ja varusteita. Samoin paikalle tullut ulkomaisista kirjeenvaihtajista koostunut reportterijoukko teki tapahtuneesta myytin, niin sanotun Raatteen tien ihmeen ja Siilasvuosta Suomussalmen sankarin. Ei liene syytä väheksyä Siilasvuon esikunnan merkitystä, jossa oli yksi Suomen menestyneimmistä upseereista nimittäin kapteeni Alpo Marttinen ja joka sittemmin sai evestin kannuksensa Tiehaaran taistelussa juhannuksen aikoihin kesällä 1944. Tällöin hän oli Suomen nuorin eversti. Marttinen kunnostautui myös Yhdysvaltain sotavoimissa sekä saavutti sielläkin everstin arvon ja toimi suomalaisten upseerien "nokkamiehenä".


title: Hjalmar Siilasvuo

text: Heti talvisodan alkaessa oli Kuhmoon hyökännyt Neuvostoliiton 54. divisioona, joka oli koottu paljolti vienankarjalaisista. Sen tavoitteena oli ensin Kuhmo, sitten Sotkamo ja edelleen Kajaani ja Oulu, joka oli myös Suomussalmelle hyökänneiden divisioonien tavoitteena. Divisioonan hyökkäys pysäytettiin Kuhmon kirkonkylän eteläpuolelle, Jyrkänkoskelle. Suomussalmen taistelujen ratkettua Siilasvuo sai seuraavaksi tehtäväkseen lyödä myös tämän divisioonan. Siilasvuon 9. divisioona saikin saarrettua vihollisen, ja paloiteltua sen joukot useaan mottiin. 54. divisioonalla oli kuitenkin ollut aikaa ja kykyä kaivautua maahan, ja se puolustautui hyvin sitkeästi, eikä kaikkia motteja kyetty laukaisemaan. Puna-armeija yritti myös päästä saarretun divisioonan avuksi. Helmikuussa Dolinin hiihtoprikaati pyrki apuun metsien kautta, mutta metsiin se myös tuhottiin. Neuvostoliitosta tulevan tien suunnasta apuun pyrkivät vahvat joukot, muun muassa 44. divisioonan kolmas rykmentti. Täällä puna-armeija pystyi myös käyttämään ylivoimaista tykistöään, jonka merkitys jäi muuten Kainuun talvisodassa suhteellisen vähäiseksi. Suomalaiset torjuivat nämä hyökkäykset Löytövaarassa ja Kilpelänkankaalla, jossa tykistötulen jäljet näkyvät maastossa vielä vuonna 2006. Taistelut Kuhmossa jatkuivat Moskovan rauhaan saakka, joskin Siilasvuon mukaan taistelu olisi ratkaistu voitoksi, jos rauhaa olisi viivytetty parilla päivällä.


title: Hjalmar Siilasvuo

text: Hjalmar Siilasvuo kirjoitti talvisodan tapahtumista kaksi teosta, "Suomussalmen taistelut" ja "Kuhmo talvisodassa", jotka ilmestyivät Otavan kustantamina vuoden 1940 aikana. "Suomussalmen taistelut" -kirjan haamukirjoittajaksi epäiltiin aikanaan eversti Alpo Marttista, minkä tämä itse kuitenkin kiisti.


title: Hjalmar Siilasvuo

text: Siilavuo ylennettiin kenraalimajuriksi 8. huhtikuuta 1940.


title: Hjalmar Siilasvuo

text: Kesällä 1941 jatkosodan syttyessä hän oli kenraali Nikolaus von Falkenhorstin johtamien saksalaisten esikunnalle alistetun III armeijakunnan (III AK) komentaja. Vihollisuuksien alettua III armeijakunta eteni Vienan Karjalaan, jossa vihollisia oli aluksi vain vähän. Saksalaiset tavoittelivat Muurmannin rataa ja Vienanmeren rantaa, mutta eteneminen ei oikein sujunut muun muassa puuttuvan tieverkoston ja vihollisen vahvistumisen takia. Falkenhorstin kehotuksesta Siilasvuo painosti joukkojaan etenemään Sohjananjoelle ja tappioita alkoi kertyä. Eversti Jussi Turtolan komentama Ryhmä J, Jalkaväkirykmentti (53) (JR53) jäi Kiestingissä mottiin. Vaikka suomalaiset pääsivät aikanaan murtautumaan motista, eversti Turtola kaatui yhdessä satojen miestensä kanssa näissä taisteluissa. Joukkoihin kuului myös JR 12 II pataljoona eli Koskimaan pataljoona ja heti sodan alusta asti. Muut pataljoonat olivat Sallan suunnan taisteluissa. Uhtuan rintamalta irrotettiin myös yksi sissipataljoona Turtolan avuksi.


title: Hjalmar Siilasvuo

text: Tappioiden kasvaessa ja taistelumoraalin laskiessa joukot alkoivat kutsua johtajaansa "Jalmari Veriseksi" ja epäilivät tilanteita pitkittävän Siilasvuon uhraavan suomalaisia miellyttääkseen saksalaisia. Divisioona J:ksi muuttunut Ryhmä J oli harvennut alkuperäisestä 2 800 miehestä 800:aan. Marraskuun puolivälissä 1941 Siilasvuo omavaltaisesti ja enempiä selittelemättä keskeytti hyökkäämisen. Jo aiemmin huonontuneet välit saksalaisten kanssa puhkesivat molemminpuoliseen syyttelyyn. Tapahtumista masentunut 6. divisioonan komentaja eversti Verner Viikla jopa tappoi itsensä. Marraskuun hyökkäyksessä oli suurvaltapolitiikka mukana. Mannerheimia painostettiin keskeyttämään hyökkäys, mutta hän ei voinut käskeä saksalaisille alistettua Siilasvuota suoraan vaan joutui vihjailemaan "ettei olisi viisasta katkaista Muurmannin rataa".


title: Hjalmar Siilasvuo

text: Seuraavan vuoden kesällä, 3. heinäkuuta 1942, hänet ylennettiin kenraaliluutnantiksi, mutta vuoden lopulla hänet siirrettiin sotakoulujen ylitarkastajaksi Helsinkiin aina helmikuuhun 1944 saakka. Vaikka komennus vaati pätevyyttä, ei Siilasvuo ollut tyytyväinen pöytätyöhön.


title: Hjalmar Siilasvuo

text: Kevättalvella 1944 Siilasvuo palasi rintamalle, tällä kertaa Karjalankannakselle, takaisin välillä hajotetun ja uudelleenkootun III armeijakunnan komentajaksi. Armeijakunnan muodostivat 15. divisioona ja 19. prikaati, ja sillä oli rintamavastuu Itä-Kannaksesta, eli rintaman Laatokkaan päättyvästä osasta. 9. kesäkuuta 1944 käynnistyneen Neuvostoliiton suurhyökkäyksen Siilasvuo joukkoineen sai vaikeuksien jälkeen taltutettua omalla kaistallaan heinäkuun puolivälin jälkeen. Rintamatilanne vakiintui, aselepo astui voimaan 4. syyskuuta 1944 ja osapuolet tekivät 18. syyskuuta 1944 Moskovassa sopimuksen välirauhasta. Sota Neuvostoliittoa vastaan oli ohi.


title: Hjalmar Siilasvuo

text: Neuvostoliiton kanssa solmitun välirauhansopimuksen ehtojen täyttämiseksi suomalaisten tuli ajaa saksalaisten joukot rajojensa sisältä. Tasavallan presidentti C. G. E. Mannerheim, joka pelkäsi uutta venäläisten väliintuloa, valitsi Lapin tuntevan Siilasvuon Pohjois-Suomessa olevien saksalaisten karkottajaksi. Mannerheim oletti hänen toimivan nopeammin kuin monien muiden, joko saksalaisystävällisten tai vihamielisyyksiä entisten aseveljien kanssa välttelevien kenraaleiden.


title: Hjalmar Siilasvuo

text: Hyökkäyssuunta oli etelästä pohjoiseen ja Siilasvuo asetti päämajansa Ouluun. Lapin sodan alku sujui rauhallisesti. Suomalaisten ja saksalaisten välille oli solmittu sopimus rauhallisesta perääntymisestä, jonka mukaisesti saksalaiset vetäytyivät aiemmin laaditun Operaatio Birke -suunnitelman mukaisesti kohti pohjoista, ja suomalaiset seurasivat häiritsemättä. Laukaustenvaihto oli nimellistä ja osapuolten välillä käytiin jopa valetaisteluita. Neuvostoliitto painosti kuitenkin Suomea tehostamaan operaatiota. Mannerheim kiiruhti Siilasvuota, jolla oli työn alla maihinnousu Kemiin iskeäkseen saksalaisia selustaan. Suunnitelma näytti paljastuneen, joten päämaja kielsi operaation kokonaan, mutta Siilasvuo piti ajatuksesta kiinni, siirsi maihinnousua päivällä ja vaihtoi kohteeksi Tornion. Mannerheimille hän ei tästä kertonut, lupasi vain hyvien uutisten seuraavan pian.


title: Hjalmar Siilasvuo

text: 1. lokakuuta 1944 toteutettu Röytän maihinnousu oli hyvin uhkarohkea, sillä joukkoja kuljettaneilla aseistautumattomilla kauppalaivoilla ei ollut suojaavia aluksia tai ilmatukea. Kaikesta huolimatta maihinnousu onnistui, joskin osa taktisista tavoitteista jäi saavuttamatta. Neuvostoliitto oli näkyvään toimintaan kuitenkin tyytyväinen ja uhka sen mukaantulosta väistyi kauemmaksi.


title: Hjalmar Siilasvuo

text: Pari viikkoa tämän jälkeen, ehkä sodan alun vitkastelun vuoksi, ehkä Tornion maihinnousussa osoitetun omavaltaisuuden tähden Mannerheim asetti Siilasvuolle esimieheksi kenraaliluutnantti Harald Öhquistin. Siilasvuo, joka piti tätä alennuksena ja luottamuspulan osoituksena raivostui, tekeytyi jopa sairaaksi ja pyysi eroa. Hän sai kuin saikin jatkaa Lapin ryhmän komentajana. 21. joulukuuta Siilasvuo palkittiin toiminnastaan kolmessa sodassa toisen luokan Mannerheim-ristillä.


title: Hjalmar Siilasvuo

text: Hyökkäyksen ollessa vielä kesken kokeneita joukkoja kotiutettiin rauhansopimusten ehtojen mukaisesti loppuvuodesta 1944. Siilasvuo sai viimeisiä Lapissa käytäviä taisteluita varten komentoonsa nuorista asevelvollisista kootun 1. divisioonan. Sodan loppuvaihetta kutsutaankin tämän vuoksi Lasten ristiretkeksi. Divisioona kärsi kovia tappioita muun muassa vetäytyvien saksalaisten kylvämien miinojen vuoksi.


title: Hjalmar Siilasvuo

text: Hjalmar Siilasvuo pysyi Ouluun sijoitetun 1. divisioonan komentajana ja osallistui kunnallispolitiikkaankin. Hän joutui myös todistamaan sotasyyllisyysoikeudenkäynnissä muun muassa saksalaisten ja suomalaisten joukkojen yhteisistä operaatioista ja toiminnasta. Hän ehti myös kirjoittaa toisenkin kirjan talvisodan kokemuksistaan, "Kuhmo talvisodassa".


title: Hjalmar Siilasvuo

text: Hjalmar Siilasvuo kuoli kotonaan Oulussa 11. tammikuuta 1947 vain 54 vuoden iässä. Hänet on haudattu Oulun hautausmaalle sankarihauta-alueen läheisyyteen.


title: Hjalmar Siilasvuo

text: Siilasvuo tunnettiin äkkipikaisena joskin seurallisena sotilaana. Hän ei juurikaan arvostanut virkasotilaana olemista ja toimistossa istuskelua, vaan sotilasurassa parasta Siilasvuon mielestä oli kouluttaminen ja joukkojen johtaminen. Tässä hän olikin hyvä, ajoittain loistava kyetessään juuri impulsiivisuutensa vuoksi tekemään nopeita ratkaisuja toinen toistaan seuraavissa hyvinkin hankalissa tilanteissa. Siilasvuo koki itsensä päteväksi johtajaksi ja halusi mieluummin täyden päätäntävallan ja vastuun. Tästä syystä hän arvosti komentajuutta eikä halunnut esikuntaupseeriksi.


title: Hjalmar Siilasvuo

text: Alaisilleen hän antoi liikkumavaraa varsinkin asioiden sujuessa eikä kyllä muutenkaan seurustellut näiden kanssa, vaikka muuten piti hyvästä ja hauskasta seurasta. Esimiehiään hän osasi hermostuttaa monella tavalla, muun muassa raivostumalla ja puhumalla suoraan. Hälyttävistä tilanteista rintamalla Siilasvuo saattoi lähetellä viestejä päämajaan samaan tyyliin kuin tavallisesti huolestunutta vaimoa lepytellessään suorien tilanneraporttien sijasta.


title: Hjalmar Siilasvuo

text: Siilasvuo toimi 1. divisioonan kunniatuomioistuimen jäsenenä vuosina 1921–1924 ja Uudenmaan rykmentin kunnianeuvoston puheenjohtajana vuosina 1921–1922 ja 1924 sekä 2. divisioonan kunniatuomioistuimen varapuheenjohtajana vuonna 1933. Lisäksi hän toimi valtioneuvoston asettaman palkkauskomitean jäsenenä vuonna 1924 ja kutsuntalaitoksen keskuslautakunnan sotilasjäsenenä vuosina 1927–1928 sekä Vakuutusneuvoston toisena sotilasjäsenenä vuosina 1926–1928. Siilasvuo oli Suomen upseeriliiton Terijoen alaosaston puheenjohtajana vuosina 1929–1933 ja Kannaksen ilmapuolustusyhdistyksen johtokunnan jäsenenä vuosina 1929–1934 sekä toimi Terijoen kunnanvaltuuston jäsenenä vuosina 1931–1933. Hän toimi myös Terijoen terveydenhoitolautakunnan jäsenenä vuonna 1931 ja varapuheenjohtajana vuosina 1932–1933 sekä oli Terijoen Keskikylän kansakoulun johtokunnassa vuosina 1931–1933 ja kuului Terijoen säästöpankin isännistöön vuosina 1932–1933. Terijoen sotilaskotiyhdistyksen johtokunnan jäsenenä hän toimi vuosina 1932–1933 ja toimi Käkisalmen sotilaskotiyhdistyksen johtokunnan jäsenenä vuonna 1934. Hän toimi Oulun ilmapuolustusyhdistyksen puheenjohtajana vuodesta 1935 alkaen ja oli Jääkäriliiton Oulun alaosaston puheenjohtajana vuodesta 1935 alkaen. Lisäksi hän oli Oulussa Oulun kaupunginvaltuuston jäsenenä vuosina 1937–1940 ja Oulun terveydenhoitolautakunnan jäsenenä vuonna 1937 ja puheenjohtajana 1938–1940.


title: Tiomersaali

text: Tiomersaali on muun muassa ripsiväreissä, rokotteissa ja piilolinssinesteissä säilöntäaineena käytetty orgaaninen elohopeayhdiste. Tiomersaali on huoneenlämmössä kiinteää ainetta.


title: Tiomersaali

text: Tiomersaalin on epäilty aiheuttavan autismin kaltaista sairautta rokotteen yhteydessä saatuna, mutta vuonna 2003 USA:ssa julkaistussa Institute of Medicinen tutkimuskatsauksessa epäilylle ei löytynyt tukea. Myöskään Maailman terveysjärjestön (WHO) mukaan tiomersaalista ei tarvitse luopua rokotteiden turvallisuuden vuoksi. Euroopan lääkearviointivirasto EMEA suositti kuitenkin vuonna 2000, että lasten ja erityisesti vastasyntyneiden rokotteissa tulisi suosia elohopeattomia vaihtoehtoja.


title: Tiomersaali

text: Suomessa tiomersaalia säilöntäaineena sisältävät rokotteet jäivät lähes kokonaan pois käytöstä vuosien 2004-2005 vaihteessa, jolloin Kansanterveyslaitos lopetti rokotteiden valmistamisen. Jäänteitä valmistusprosessin aikana käytetystä tiomersaalista voi edelleen esiintyä Suomessakin käytetyissä rokotteissa (esimerkiksi 3, 5 ja 12 kk iässä annettavissa), mutta pitoisuudet ovat huomattavasti pienemmät kuin rokotteissa, joissa tiomersaalia käytetään säilöntäaineena. Tiomersaalia käytetään kuitenkin edelleen myös uusissa rokotteissa: esimerkiksi USA:ssa hyväksyttiin vuonna 2006 tiomersaalia sisältävä influenssarokote. EU:ssa hyväksyttiin tiomersaalia sisältävä Pandemrix-rokote vuoden 2009 sikainfluenssapandemiaan.


title: Tiomersaali

text: Elohopealle altistuneiden lasten merkittävä elohopean lähde ovat tietyissä tapauksissa olleet äidit. Elohopealähteitä ovat olleet hampaiden amalgaamipaikat, joiden käyttö tosin nykyisin on vähäistä, Rh-negatiivisille äideille raskauden aikana annettu tiomersaalia sisältänyt Rho(D)-immunoglobuliini ja runsaasti elohopean saastuttamaa kalaa sisältävä ruokavalio.


title: Antti Tammilehto

text: Antti Tammilehto (s. 15. marraskuuta 1954 Ähtäri) on suomalainen basisti. Hänen yhtyeitään ovat olleet muun muassa The Boys, Juice Leskisen eri kokoonpanot, Kalle Kiwes Blues Band ja Rolls Boys. Freud Marx Engels & Jung -yhtyeessä hän aloitti huhtikuussa 2009. Antti on edesmenneen Pekka Tammilehdon eli Topi Sorsakosken veli. Antti ja Pekka Tammilehdon serkku on muusikko ja säveltäjä Seppo Tammilehto.


title: Trilogia (yhtye)

text: Trilogia on helsinkiläinen rap-yhtye, johon kuuluivat rap-artistit KT (Jussi Kivitie), Aspekti (nykyiseltä taiteilijanimeltään Spekti; Samuli Huhtala) ja Wretch (Markus Wennerström). Ensimmäiset yhteiset nauhoituksensa he tekivät vuonna 1999, mutta jokainen heistä oli tehnyt rap-musiikkia jo ennen tätä. Trilogia on julkaissut yhden albumin Bonnier Musicin kautta. Lisäksi he ovat yhdessä ja erikseen vierailleet useilla albumeilla, mm. Rähinä Recordsin "Pommi 1, -2 ja -3" -kokoelmalevyillä, sekä Fintelligensin, Kapasiteettiyksikön ja Cheekin levyillä.


title: Trilogia (yhtye)

text: Yhtye nauhoitti vuosina 2005-2006 aikana toisen albumin nimeltä "Hakattu kivestä", jolta julkaistiin single "Routamaa" vuonna 2006. Albumin julkaisua kaavailtiin vuoden 2007 puolelle, mutta yhtyeen lopetettua myös albumi jäi julkaisematta silloin. Rähinä Records julkaisee albumin 20. kesäkuuta 2014 nimellä "Hakattu kivestä 2007".


title: Trilogia (yhtye)

text: Yhtyeen hajoamisen jälkeen jäsenistä ainoa soolouralle lähtenyt on Spekti. Trilogiaa on kuultu kuitenkin yhtyeen hajoamisenkin jälkeen; muun muassa "Rähinä 4 Life" -kokoelmalla julkaistiin "Hakattu kivestä" -albumille tehty kappale "Nyytit 2K7 Remix". Trilogian jäsenet Spektiä lukuun ottamatta nähtiin DJ RZY:n "Tervetuloo Helsinkiin" -musiikkivideolla.


title: Trilogia (yhtye)

text: Trilogia julkaisi 20. kesäkuuta 2013 pitkän tauon jälkeen uuden kappaleen, "Kuus vuot vanha Audi", jonka taustana on käytetty Ace Hoodin "Bugatti" -kappaleen taustaa. Lisäksi Trilogian kaksi MC:tä, KT ja Wretch vierailivat yhtyeen kolmannen jäsenen, Spektin lokakuussa 2013 julkaistulla "Diktaattorimies"-albumin kappaleella "Eniten vituttaa kaikki". Trilogia vierailee myös Uniikin 29. marraskuuta 2013 julkaistavan "#kylänmies"-albumin kappaleella "Pöllöjengi".


title: Tupasvilla

text: Tupasvilla ("Eriophorum vaginatum") on Euraasiassa ja Pohjois-Amerikassa yleinen, erilaisten soiden sarakasvi.


title: Tupasvilla

text: Tupasvilla muodostaa tiiviitä, rönsyttömiä mättäitä. Täydessä mitassaan kasvin varsi on 40–70 cm korkea ja noin 1,5 mm paksu. Varrella on kaksi väljää, 5–7 cm pitkää lavatonta ruskeaa tyvituppea, jotka vanhemmiten muuttuvat säikeisiksi. Varren tyviosassa sijaitsevat lehdet ovat vartta lyhyempiä, 1–1,5 mm leveitä ja kolmisärmäisiä. Kukinto on tähkä ja kukat ovat kaksineuvoisia. Kukan tummanharmaat tähkäsuomut ovat noin 8 mm pitkiä, puikeita, pitkäsuippuisia ja kärjestä läpikuultavia. Kukassa on yli kymmenen kehäsukasta, jotka pitenevät kukinnan jälkeen jopa 3 cm pitkiksi, paljon tähkää pidemmiksi valkoisiksi karvoiksi, "tupsuiksi". Suomessa tupasvilla kukkii touko-kesäkuussa.


title: Tupasvilla

text: Tupasvilla voi risteytyä himmeävillan ("E. brachyantherum") kanssa.


title: Tupasvilla

text: Tupasvillaa tavataan laajalla alueella Pohjois- ja Keski-Euroopasta suurimpaan osaa Siperiaa sekä edelleen Alaskassa ja osassa Kanadaa. Suomessa tupasvilla on yleinen koko maassa. Runsaimmillaan se on Pohjois-Suomessa.


title: Tupasvilla

text: Tupasvillaa kasvaa pääasiassa karuilla rämeillä ja nevoilla sekä korvissa. Joskus sitä tavataan myös rehevänpuoleisilla soilla. Tupasvilla kasvaa myös tuntureiden rinnesoilla.


title: Tupasvilla

text: Tupasvillan siementupsuja on aikoinaan käytetty yhdessä luhtavillan ("E. angustifolium") kanssa tyynyjen ja peittojen täytteenä untuvien sijaan ainakin Ruotsissa.


title: Tupasvilla

text: Tupasvillakuitua saadaan kasvuturveteollisuuden sivutuoteena. Suossa liuonneena kasvin lehtitupista syntyy villaan, pellavaan ja silkkiin sekoitettuna hyvin lämpimiä tekstiilejä. Tupasvillasta on valmistettu 1800-luvulta lähtien huopia ja vaatteita.


title: Tupasvilla

text: Tupasvillaa käytetään nykyään myös öljyntorjunnassa. Tupasvilla on synteettisiä liinoja parempi, ekologisempi vaihtoehto ja se päihittää turpeen öljyn kerääjänä, koska hylkii vettä.


title: Tupasvilla

text: Käyttö tekstiilituotteena:


title: Ketohanhikki

text: Ketohanhikki ("Potentilla anserina", synon. "Argentina anserina") on 50–80 cm pitkä hyönteispölytteinen rönsyilevä kasvi, josta lehdykät ja kukkavarret kohoavat 10–20 cm. Suomessa sitä tavataan kedoilla, niityillä, rannoilla sekä tienvierillä Etelä-Suomessa ja Pohjanlahden rannalla. Se kestää tallaamista ja kukkii kesä-elokuussa. Ketohanhikki saattaa olla puutarhassa ongelmallinen rikkakasvi, sillä se leviää usein punertavien rönsyjensä avulla nopeasti. Ketohanhikista erotetaan puolikulttuurikasvupaikoilla viihtyvä pihaketohanhikki ("Potentilla anserina" subsp. "anserina") ja merenrantaniityillä kasvava merihanhikki ("Potentilla anserina" subsp. "egedii").


title: Ketohanhikki

text: Ketohanhikin juurista keitetään joskus teetä. Kasvia on myös viljelty ruuaksi (juuret ovat syötäviä), mutta villien yksilöiden juuret eivät sovellu tähän pienuutensa vuoksi. Niitä on myös hankala puhdistaa. Sahalaitaisista, alta karvaisista lehdistä on valmistettu salaattia ja rohdoksia.


title: Power Rangers Dino Thunder

text: Power Rangers Dino Thunder oli vuonna 2004 esitetty yhdestoista Power Rangers -sarja. Power Rangers perustuu japanilaiseen formaattiin, jonka nimi on "Super Sentai". Power Rangers Dino Thunder perustuu Super Sentai- sarjaan, "Bakuryuu Sentai Abarangeriin". Japanissa näitä sarjoja tehtiin jo vuonna 1975. Länsimaisia versioita on kuitenkin muokattu varsin rankalla kädellä, eikä alkuperäisistä sentai-sarjoista ole useinkaan otettu suoraan kuin taistelukohtaukset. Myös juonta ja sarjan muuta olomuotoa on muokattu, esimerkiksi Power Rangers SPD:n japanilaisessa versiossa ("Dekaranger") rangerit ampuivat luoteja aseistaan, mutta ne on korvattu laser-aseilla yhdysvaltalaisessa versiossa. Power Rangers Dino Thunderia esitti Suomessa MTV3 syksyllä 2005 ja keväällä 2006. Tosin 2 viimeistä jaksoa jäi tulematta, mutta ne esitettiin elokuun lopulla. Dino Thunderia esitettiin syksyn 2006 aikana uusintana.


title: Power Rangers Dino Thunder

text:
Alkuperäiset Dinorangerit käyttävät punaista, sinistä ja keltaista Dinokiveä ja Dinomorphereita.
Dinorangereiden kypärät muistuttavat heille kuuluvaa Dinozordia eli Tyranno-Zordia, Tricera-Zordia ja Ptera-Zordia. Tässä lueteltuna kaikki kolme alkuperäistä Dinorangeria:Reefsiden yläasteen luonnontieteen opettaja, tohtori Tommy Oliver kouluttaa heistä Dinorangereita. Jaksossa "Takaisin Mustassa" myös Tommystä tulee ranger, väriltään musta. Tommy käyttää mustaa Dinokiveä ja Brakiomorpheria. Tommyn kypärä muistuttaa hänen Zordiaan, Brakio-Zordia. Tommy on ollut ennenkin Power Ranger. Sarjoissa Mighty Morphin Power Rangers, Power Rangers Zeo ja Power Rangers Turbo Tommy toimii vihreänä, valkoisena ja punaisena Rangerina.


title: Power Rangers Dino Thunder

text: Jaksossa "Valkoinen uhka 1/3" Trent Fernandez löytää valkoisen Dinokiven ja hänestä tulee vasten tahtoaan paha valkoinen Ranger. Myöhemmin hän kuitenkin vaihtaa puolta. Trent käyttää valkoista Dinokiveä ja Dragomorpheria. Trentin kypärä muistuttaa Drago-Zordia.


title: Power Rangers Dino Thunder

text: Voiton kilven avulla Conner voi muuttua punaisesta DinoRangerista voimakkaamaksi Triasrangeriksi, joka pystyy jopa siirtämään vastustajan oman ulottuvuuteensa ja tuhoamaan hänet siellä.


title: Power Rangers Dino Thunder

text:
Myöhemmin sarjassa esiintyy myös -ryhmä, johon kuuluvat:
Tuuli-Rangerit:
Ja Myrsky-rangerit:
Ja:


title: Power Rangers Dino Thunder

text: Sarjassa , Conner, Kira ja Ethan kohtaavat SPD Rangerit, kun he joutuvat jaksossa "History" vuoteen 2025. He kohtaavat Trentin ja Tommyn kanssa SPD Rangerit vielä kerran jaksossa "Wormhole", mutta heidän muistit pyyhittiin.


title: Power Rangers Dino Thunder

text: SPD Power Rangerit ovat Jack (Punainen SPD Ranger), Z (Keltainen SPD Ranger), Sky (Sininen SPD Ranger), Bridge (Vihreä SPD Ranger), Sydney (Vaaleanpunainen SPD Ranger), Doggie Gruger (SPD:n johtaja Shadow Ranger) ja Sam (Omega SPD Ranger).


title: Power Rangers Dino Thunder

text: Jokaisella Rangerilla on oma Dinokivensä. Dinokivet antavat omaavilleen yliluonnolliset voimat. Dinokivet saapuivat Maapallolle meteoriitin törmäyksessä. Conner, Ethan ja Kira löytävät ne, ja heistä tulee ensimmäiset Power Rangers Dino Thunder -tiimin jäsenet. Tommy löytää mustan Dinokiven jään sisältä ja hänestä tulee musta Ranger. Trent löytää valkoisen Dinokiven Mesogogin labrasta ja hänestä tulee paha valkoinen Ranger, mutta sitten kuitenkin hänestä tulee hyvä. Punaisen Dinokiven haltija saa supernopeuden. Sinisen Dinokiven haltija voi muuttaa ihostaan "Dinoihon". Dinoiho on sata kertaa kovempaa ja vahvempaa kuin tavallinen ihmisen iho joten sinisellä Dinokivella voi suojautua vaikkapa ampuma-aseen tulelta pelkkiä käsiä käyttäen. Keltaisen Dinokiven haltija voi nostaa äänen sävyä niin korkealle, että sillä voi jopa heittää autoja ilmaan. Mustan Dinokiven haltija voi muuttua näkymättömäksi. Valkoisen Dinokiven haltija voi muuttaa kehonsa molekyylejä niin, että voi vaihtaa ihonsa väriä kameleontin lailla, joten valkoisen Dinokiven haltija voi miltei muuttua näkymättömäksi.


title: Power Rangers Dino Thunder

text: Dino Thunderissa Power Rangerien pahin vihollinen on Mesogog. Mesogog on puoliksi ihminen ja puoliksi dinosaurus mesotsooiselta kaudelta. Mesogog käytti Anton Mercerin ruumista, mutta kuitenkin pääsee eroon Mercerin ruumiista käyttäen Elsan elinvoimaa jolloin tästä tuli oikea ihminen. Trent "Mercer" Fernandez on Anton Mercerin ottopoika. Mesogog lähettää yleensä "Tyrannodroid"- joukkoja (jokaisessa Power Rangers- sarjassa vihollisilla on suuret joukot samannäköisiä sotilaita, kuten "Savisoturit" sarjassa Mighty Morphin Power Rangers) Power Rangersien kimppuun. Tommy rakensi Terrance Smithin kanssa Tyrannodroidit auttamaan ihmisiä tavallisissa arjen askareissa, mutta Mesogog teki näistä sotureita. Lopputaistelussa Mesogogista tulee oikea Mesomonster.


title: Power Rangers Dino Thunder

text: Mesogogilla on kaksi kätyriä, Elsa (joka tekeytyi rehtori Randalliksi Reefsiden lukiossa) ja Zeltrax, Tommyn entinen ystävä Terrance "Smitty" Smith, joka kuoli laboratorio-onnettomuudessa. Mesogog onnistui kuitenkin herättämään Terrancen henkiin ja teki tästä tappokoneen. Zeltrax ja Elsa käyttävät geeniarpojaansa luomaan hirviöitä kuten Goldenrod, Megalador, Angor ja Thundersauruksen kopion (jonka nimeä ei kuitenkaan Dino Thunderissa kerrota, mutta tokusatsu- sarjassa Super Sentai Bakuryuu Sentai Abarangerissa tämän kopion nimi on Bakureno). Zeltrax kuoli Tommyn iskuun Zeltraxin ilmalaivassa, mutta Zeltrax palasi sarjan loppupuolella. Kun Zeltrax nappasi Connerin ihastuksen Kristan, tämä muuttui pahemmaksi versioksi itsestään. Todella pitkä taistelu Tommyn ja Zeltraxin välillä päättyi Tommyn tappaessa Zeltraxin. Tommy ei tajunnut miksi Zeltrax kantoi kaunaa niin kauan, vaikka Tommy ei ollut ikinä tehnyt Terrancelle mitään pahaa. Zeltrax vain luuli että Tommy aiheutti Smithin kuoleman. Elsa palautui ennalleen kun Mesogog otti hänelle annetut voimat takaisin ja Rangerit pelastivat Elsan.


title: Power Rangers Dino Thunder

text: Tommy auttoi Anton Merceriä rakentamaan Tyrannodroidit, joiden piti auttaa ihmisiä kotitöissä ja muissa arjen askareissa, mutta Mesogog ja Zeltrax muunsivat heidän ajatuksensa rangerien tuhoamiseen. Mukana ovat myös Triptoidit, jotka Zeltrax nappasi videopeli Wizard Woodista ja teki näistä oman armeijansa. Zeltrax ehti vielä elinaikanaan luoda valkoisen rangerin kloonin, ennen kuin Trent liittyi rangereihin.


title: Power Rangers Dino Thunder

text: Aiemman Power Rangers- sarjan, Power Rangers Ninja Stormin päävihollinen, Lothor pakenee pahuuden kuilusta ja tekee sopimuksen Mesogogin kanssa. Mesogog kuitenkin tappaa tämän, kun Lothorin soturi Zurgane ja kaksi henkivartijaa tuhoutuvat taistellesaan ninja- ja dinorangereita vastaan.


title: Power Rangers Dino Thunder

text: Power Rangers S.P.D- sarjassa Dino rangerit kohtasivat Emperorin tulevaisuudessa ja kun Gruumm tuli vuoteen 2004 muuttaakseen tulevaisuutta. Dinot kohtasivat myös Morganan/Moran, Broodwingin ja ". Zeltrax auttoi Grummia.


title: Power Rangers Dino Thunder

text: Hayley Victor on Tommyn hyvä ystävä ja tietokonenero, joka auttaa Rangereita monta kertaa. Cassidy Cornell ja Devin Del Valle ovat Connerin, Kiran, Ethanin ja Trentin koulutovereita. He ovat koulun uutisissa töissä ja he saivat tietää Rangereiden henkisöllisyyden, mutta he pitivät ne salassa. Herra Cormier on Cassidyn ja Devinin pomo ja paikallisen tv-aseman päällikkö. Krista on Connerin ihastus.Kolmella alkuperäisellä DinoRangerilla on Thundermax sädeaseet, jotka ovat Power Rangereiden vyössä. Thundermax sädeaseet voidaan muuttaa Thundermax sapeliksi.Kolmella alkuperäisellä DinoRangerillä, on myös omat yksilölliset aseet, jotka tulevat Power Rangerien vyön keskellä olevasta merkistä. Tyrannosauva on punainen sauva jonka päässä on Tyrannosauruksen pää. Tyrannosauvalla voi tehdä Voimapallon niin kuin BrakiosauvallaTricerakilpi on sininen kilpi joka on muotoiltu Triceratopsin pääksi. Tricerakilvestä voi ampua lasersäteitä.Pterakynnet ovat keltaiset Pterodactylin pääksi muotoillut tikarit. Pterakynsillä voi tehdä ristin vastustajan vartaloon joka sitten räjäyttää vastustajan.Mustalla ja Valkoisella DinoRangerilla, aseet ovat vyössä. Brakiosauva on ehkä monipuolisin ase. Brakiosauvan päässä on Brakiosauruksen pää. Brakiosauvan terän päässä on hieman pistoolin piippua muistuttava putki jota ei kuitenkaan hyödynnetä sarjassa ollenkaan. Toisessa päässä on pyörivä valikon tapainen rengas. Renkaassa on eri symboleita jotka muistuttavat iskua jonka sillä asetuksella voi tehdä. Kiven muotoisella asetuksella voi tehdä maahan rotkon. Liekin muotoisella asetuksella voi tehdä "Tuli-iskun". Tuli-iskussa syöstään laavaa rotkosta jonka Tommy on tehnyt "Kivi-iskulla". Pisaran muotoisella asetuksella voi tehdä hyökyaallon. Hurrikaanin muotoisella asetuksella taas voidaan tehdä pieni hurrikaani. Brakiosauvalla voi myös tehdä violetin ja keltaisen sävyisen energiapallon joka vie vastustajan kaikki voimat ja lopuksi räjäyttää tämän.Dragomiekka muistuttaa sulkakynää, joka on muotoiltu lohikäärmeen pääksi. Dragomiekkaa hyödyntäen Trent voi juosta todella kovaa ja tehdä hänen suosikki-iskunsa, hän juoksee Dragomiekan avulla valonnopeudella edestakaisin vastustajan edessä ja samalla lyöden vihollista joka kerta kun hän ohittaa tämän. Dragomiekalla voi myös piirtää lasernuolia jotka voi sitten ampua vihollista kohti.Kolme ensimmäistä asetta voi yhdistää Z-Rex-tykiksi. Z-Rex-tykillä voi ampua todella suuren energiapallon joka tuhoaa vihollisen heti kun pallo osuu tähän. Kun Brakiosauva lisätään kolmen ensimmäisten aseitten yläpuolelle, siitä tulee vielä vahvempi Super Z-Rex Blaster. Ja kun kaikki viisi asetta yhdistää, syntyy kaikista vahvin ase, Super Z-Rex Bomber.Kun Conner muuttuu Kiran ja Ethanin voiman avulla Triasrangeriksi, hän voi käyttää "Voiton kilpeä". Voiton kilvellä voidaan aktivoida Mezodon-Zordi ja Mezodon-vaunu, jotka sitten voi yhdistää Mezodon Megazordiksi. Voiton kilven voi myös muuttaa miekaksi. Voiton Kilvellä voi myös lähettää vihollinen virtuaalitodellisuuteen, jolloin Conner eli Triasranger on puolet vahvempi kuin normaalisti.Kun Conner muuttuu vielä vahvemmaksi "Battlized Triasrangeriksi" Battlizerin avulla, saa hän käyttöönsä yksilöllisiä "Battlizer- voimia" joita kukaan muu ei voi käyttää. Battlized Triasranger voi käyttää käsisuojaimiaan "Dragojojona", venyttämään raajojaan, lentämään Triassic Jetpackillä ja ampua kanuunoillaan.


title: Power Rangers Dino Thunder

text:
Jokaisella Rangerilla on myös oma Zordi. Zordit olivat aluksi Mesogogin rakentamia pahoja Biozordeja, mutta Rangerit kesyttivät ne hyviksi ja pystyivät yhdistämään ne Thundersaurus Megazordiksi. Jokaisella Zordilla on oma voima jota Thundersaurus voi käyttää.Kaikki alkuperäiset Zordit voivat yhdistyä Thundersaurus-Megazordiksi. Conner ja Ethan voivat yhdistää Zordinsa myös ilman Kiraa jolloin siitä tulee Thundersaurus Megazord Incomplete.
Drago-Zordi voi yhdistyä Stega-Zordin kanssa muodostaakseen Dino Stegazordin. Dino Stegazord voi yhdistyä myös Cephalo-Zordiin ja Dimetro-Zordiin tai Ankylo-Zord ja Parasaur-Zord. Dino Stegazord voi yhdistyä Thundersaurus Megazordiin jolloin siitä tulee Valkasaurus Megazord.Valkoinen Drago-Zordi, on uudistettu ja kopioitu versio Ptera-Zordista. Drago-Zordin omistaja on Trent.


title: Power Rangers Dino Thunder

text:
Ensimmäiset Rangerien kulkuvälineet ovat Raptor Rider -liskot jotka Tommy löysi metsästä.
Hayley rakensi Connerille, Ethanille ja Kiralle Raptor-pyörät jolla pystyi ampumaan Tyrannodroidit lasersäteillä aikaportaalin läpi. Myöhemmin Trent rakensi Tommylle Dino-mönkijän, josta pystyi ampumaan lasersäteitä ja myös Trent rakensi oman. Mönkijöiden piti olla vain harhautus, jolla Trent olisi saanut Tommyn käsiinsä, mutta Tommy tuhosi laitteen, jolla Trent ohjaili Tommyn mönkijää. Hayley rakensi Ethanille Hovercraft-pyörän, jolla pystyi lentämään. Hovercraft on nopein kulkuväline, jonka Hayley on ikinä rakentanut. Hayley rakensi myös Triceramax Command Center -kuorma-auton jolla Rangerit hyökkäsivät Mesogogin saarilinnoitukseen ja pelastivat Mercerin nyt kun hän on irtautunut Mesogogista.


title: EMP

text: EMP tarkoittaa seuraavia asioita:


title: Haapasaari

text: Haapasaari voi tarkoittaa ainakin seuraavia:


title: Kaj Westerlund

text: Kaj-Kristian Westerlund (28. elokuuta 1945 Porvoo – 3. tammikuuta 2002 Vantaa) oli suomalainen muusikko. Hänet muistetaan parhaiten The Boysin pitkäaikaisena kitaristina. Westerlundin muita yhtyeitä olivat muun muassa Nameless, Country Boys sekä useiden artistien taustayhtyeet. Hän toimi myös sessiomuusikkona, lauluntekijänä ja musiikinopettajana sekä ensin pari vuotta PSO:n päätoimisena sovittajana ja tuottajana mutta siirtyi Fazerin palvelukseen Fazerin ostettua PSO:n vuonna 1982.


title: Kinopalatsi (Turku)

text: Kinopalatsi (Turku) on Finnkino-ketjun elokuvateatteri Turun keskustassa Kauppatorin kulmassa. Se on Turun suurin elokuvateatteri: saleja on yhdeksän ja asiakaspaikkoja yhteensä 1 524.


title: Kinopalatsi (Turku)

text: Kinopalatsin suunnitteli Arkkitehtitoimisto Schauman, ja se rakennettiin vanhojen Formia- ja Casino-elokuvateatterien tiloihin. Samoissa tiloissa on esitetty elokuvia jo 1920-luvulta asti, sillä sittemmin Formiaksi vaihtunut elokuvateatteri oli alun perin Kinola, jossa esitettiin Suomen ensimmäinen äänielokuva vuonna 1929.


title: Kinopalatsi (Turku)

text: Maaliskuussa 2001 avatun Kinopalatsin omisti aluksi Sandrew Metronome, joka päätti nimetä sen samoin kuin muutamaa vuotta aiemmin perustetun Helsingin Kinopalatsin. Finnkino osti Turun Kinopalatsin vuonna 2006.


title: Kinopalatsi (Turku)

text: Vuonna 2007 Kinopalatsin aulatiloihin alettiin suunnitella Savoy-teatterin kaltaista monitoimitilaa. Kyseisenlaiselle monitoimitilalle on ollut kysyntää Turussa jo pitkään.


title: Pekka Päivärinta

text: Pekka ”Lätsä-Pekka” Johannes Päivärinta (s. 4. toukokuuta 1949 Aura) on suomalainen kestävyysjuoksija ja maastojuoksun maailmanmestari. Päivärinta voitti uransa aikana yhteensä 14 Suomen mestaruutta, neljä SM-hopeaa ja kaksi SM-pronssia eri juoksumatkoilla ulko- ja sisäradoilla. Päivärinta edusti Kaarinan Urheilijoita ja vuodesta 1973 Turun Urheiluliittoa.


title: Pekka Päivärinta

text:
Päivärinta edusti Suomea ratajuoksijana monissa arvokisoissa: kesäolympialaisissa 1972 ja 1976 sekä EM-kisoissa 1971 ja 1974, mutta parhaaksi sijoitukseksi jäi kahdeksas sija 3 000 metrin estejuoksussa Münchenin olympialaisissa 1972. Vuonna 1973 Päivärinta voitti kaikkien aikojen ensimmäisen maastojuoksun maailmanmestaruuden. Vuonna 1975 hän juoksi Oulussa 25 000 metrin ratajuoksun maailmanennätyksen 1.14.16,8; ennätyksen rikkoi Bill Rodgers vuonna 1979.
Päivärinta suosi harjoittelussaan kotimaan harjoittelua jopa talvisaikaan, poiketen monista senaikaisista huippujuoksijoista. Hänen valmentajanaan toimi Kari Sinkkonen.


title: Pekka Päivärinta

text: Päivärinta voitti 19. syyskuuta 1976 Kaisaniemen maratonin. 25 kilometrin kilpailun voittoaika oli 1.17.44.


title: Pekka Päivärinta

text: Päivärinta tunnettiin lempinimellä ”Lätsä-Pekka”, jonka hän sai kilpailuissa käyttämästään lippalakista. Lakki on nykyisin Suomen Urheilumuseossa. Punavalkoisen lakin ompeli aikoinaan Päivärannan vaimo Merja. Lakkeja oli itse asiassa kaksi, toinen kilpailuissa ja toinen harjoituksissa käytetty. Päivärinnan mukaan hän alkoi käyttää lakkia vuonna 1968 nähdessään ensimmäisen lehtikuvan itsestään. Hänellä oli siihen aikaan pitkä tukka, johon tuli vauhdissa keskelle päätä jakaus, eikä hän halunnut näyttää körttiläiseltä. Vaimon ompelemasta lakista tuli myös taikakalu.


title: Pekka Päivärinta

text: Päivärinta on koulutukseltaan peltiseppä, mutta toimi juoksu-uransa huippuvuosina talonmiehenä. Nykyisin Päivärinta asuu Kangasalla.Elokuvassa Uuno Turhapuro armeijan leivissä ministeri Tuura miehineen eksyy Ruotsin puolelle. Härski Hartikainen ehdottaa, että samalla voitaisiin käydä selvittämässä Päivärinnan tapaus. Kun muut eivät muista tapausta, hän kertoo, että Päivärintaa tyrkittiin vuoden 1972 maaottelussa ja lopulta suoritus hylättiin. Tuuran puheesta välittyy radion kautta katkelma, josta saa käsityksen, että Tuura julistaa sodan Ruotsille. Päivärinnan ja Bengt Nåjden suoritukset hylättiin maaottelussa 5000 metrillä, mutta vuonna 1975.


title: Ilmakivääri

text:
Ilmakivääri on ilman- tai kaasunpaineella toimiva, yleensä pienikaliiperinen (yleisin kaliiperi .177 [4,5 mm]) kilpailu- ja harjoitusase, jota käytetään myös olympialaisten tarkkuuslajeissa. Ilmakivääriin ei tarvita aseen hallussapitolupaa, mutta ostajan on oltava täyttänyt 18 vuotta. Alaikäiselle ilma-ase voidaan myydä huoltajan suostumuksella.
Kuitenkin yli .25 kaliiberin tehokkaat ilma-aseet (yli 6,35 millin, kaasunpaineella toimivat) vaativat rekistöröinnin ja ovat luvanvaraisia.


title: Ilmakivääri

text: Ilmakivääreitä on 1700-luvun lopulta lähtien käytetty myös metsästys- ja sotilasaseina - kyseessä ovat tällöin olleet suurella, erillisellä pumpulla tai kompressorilla täytettävällä ilmasäiliöllä varustetut aseet. Ilmakiväärit eivät kuitenkaan yleistyneet edellä mainitussa käyttötarkoituksissa monimutkaisen ja kalliin rakenteensa vuoksi, joka oli myös hyvin vikaherkkä. Valurautaiset paineilmasäiliöt saattoivat myös räjähtää; myöhemmin alettiin käyttää turvallisempia kuparisäiliöitä. Itävallan armeija käytti pieniä määriä ilmakivääreitä Itävallan ja Turkin välisessä sodassa vuosina 1788–1789 ja Ranskan vallankumoushallitusta vastaan 1793–1796 sotiessaan.


title: Ilmakivääri

text: Nykyisissä ilmakivääreissä käytetään yleensä voimanlähteenä vaihdettavia hiilidioksidikaasukapseleita tai uudelleentäytettäviä paineilmasäiliöitä. Taittuvalla piipulla tai erillisellä vivulla viritettäviä jousimäntäisiä ilma-aseita ei käytännössä kilpailutoiminnassa enää nykyään käytetä. Myös sähkölaukaisu on yleistynyt.


title: Ilmakivääri

text: Luoteina käytetään .177-kaliiperisissa aseissa yleensä lyijyisiä, tiimalasin muotoisia diabolo-luoteja, joissain aseissa ko. kaliiperin lyijyhauleja, huviammunnassa käytetään myös ns. tupsuluoteja jotka ovat metallipiikkejä, joihin on kiinnitetty langoista tehty pyrstötupsu. Suomessa harvinaisissa suurempikaliiperisissa, yleensä .22 (5,5 mm) ilmakivääreissä luodit ovat useimmin lyijy- tai rautahauleja. Ilmakiväärien luodin teho on pieni sen keveydestä ja pienestä nopeudesta johtuen, yleensä alle kymmenen joulea. Jotkut erikoismallit voivat olla huomattavasti voimakkaampia. .22-kaliiperisia ilmakivääreitä ei käytetä virallisissa kilpailulajeissa.


title: Ilmakivääri

text: Ilmakivääriä ei Suomessa lain mukaan saa käyttää metsästykseen. Ilmakiväärin käyttö on kuitenkin sallittu sisätiloissa muun rauhoittamattoman nisäkkään kuin villiintyneen kissan tappamiseen.


title: Ilmakivääri

text: PCP-ilma-aseissa käytetään yleensä 200 barin paineilmasäiliötä, joista regulaattorin (paineentasaajan) kautta ilma siirretään toiseen painekammioon, josta vasta otetaan varsinaiseen laukaukseen käytettävä ilma. Tällä tavoin on mahdollista saada saman tehoisia laukauksia pääpainesäiliön koosta riippuen useita kymmeniä ellei jopa satoja. Esimerkiksi pääpainesäiliö täytetään 200 barin paineeseen ja regulaattori asetetaan 125 barin paineeseen, tällöin aseen käyttöalue on 200 baarista 125 baariin.


title: Ilmakivääri

text: Ilmakivääriammunnassa ammutaan seisten. Ampumaetäisyys on 10 metriä, Ilmakiväärin kaliiperi on enintään 4,5 mm tai 5,0 mm (cal. .177") ja ilmakiväärin massa 5,5 kg. Maalitaulun mustan osan halkaisija on 30,5 mm ja sitä ympäröivän valkean osan 45,5 mm. Ilmakivääriammuntaa harjoitetaan lyhyen ampumamatkansa vuoksi myös paljon sisätiloissa.


title: Petri Liski

text: Petri Juhana Liski (s. 20. lokakuuta 1965 Turku) on suomalainen näyttelijä, juontaja ja muusikko.


title: Petri Liski

text: Liskin isä oli professori Paavo Liski, joka oli tunnettu teatterinjohtaja, teatteriohjaaja sekä näyttelijä.


title: Petri Liski

text: Petri Liski kiinnitettiin näyttelijäksi Suomen Kansallisteatteriin suoraan Teatterikorkeakoulusta vuonna 1990, jossa hän edelleen on kiinnitettynä. Vuosina 1997–2000 Petri Liski vieraili Lahden kaupunginteatterissa muun muassa musikaaleissa "Laulavat sadepisarat" ja "Annie – Mestariampuja", sekä monissa puhenäytelmissä. Kesällä 2003 hän esiintyi myös Linnanmäellä UIT:n 25-vuotisjuhlarevyyssä "Me olemme taas". Liskillä on ollut muutamia sivurooleja elokuvissa, joista tunnetuin lienee vuonna 1993 ilmestynyt rohkea "Akvaariorakkaus". Siinä Liskillä oli rakastajan rooli. Sen lisäksi hän on näytellyt muun muassa elokuvissa "Uuno Turhapuron poika" ja "Yöjuna" sekä Rauni Mollbergin elokuvissa "Tuntematon sotilas" sekä "Ystävät, toverit". Liski on toiminut myös Tuuloksen Ruuttanäyttämön ohjaajana vuodesta 2009 lähtien. Pääsiäisenä 2012 Liski ohjasi Lahteen "Kärsimystie" -katunäytelmän, jossa oli mukana satoja esiintyjiä ja jota seurasi yhteensä noin 20 000 katsojaa.


title: Petri Liski

text: Televisiossa Liski teki esiintyi Nelosella kisailuohjelman nimeltä "Mitä maksaa?" juontajana. Yhdysvaltalaiseen formaattiin perustuvaa ohjelmaa esitettiin kanavalla vuosina 1998–2000, ja sen voi katsoa tehneen Liskistä tutun suurelle yleisölle. Keväästä 2004 kevääseen 2005 Liski nähtiin MTV3:lla "Salatut elämät" -sarjan Juha Viljasen roolihahmossa. Yle Teema -kanavalla Petri nähtiin "Teatron"-nimisen teatteriaiheisen ohjelman juontajana alkuvuodesta 2005. Syksyllä 2011 Liski nähtiin TV2:n "Uusi päivä -sarjassa" Samin roolissa.


title: Petri Liski

text: Liski on tehnyt myös paljon dubbauksia. Hän on lainannut ääntään suomenkieliselle Hessu Hopolle vuodesta 1988. Liski on dubannut lastenohjelmissa "Benin salainen maailma" ja "Elias", "Tohtori Koira", "Mikin Kerhotalo" sekä elokuvissa "Pinokkio", "Ice Age", "Valiant" ja "Bernard ja Bianca Australiassa". Televisioon Liski on dubannut "Ankronikka"-piirrossarjan Kepulia.


title: Petri Liski

text: Myös musiikilla on ollut suuri osuus Petri Liskin elämässä. Musiikkiharrastus alkoi jo varhain ja ensimmäiset bändiviritykset tulivat mukaan 13-vuotiaana, aikana jolloin 50-luvun rock ’n’ roll ja rockabilly olivat suurta huutoa. Petri aloitti Hammond-urkujen, musiikin teorian ja säveltapailun opinnot Oulunkylän Pop-Jazz -opistossa vuonna 1979, mutta vaihtoi muutaman vuoden kuluttua rumpuihin. Ensimmäiset levytykset olivat Rock-SM -87 finalistiksi yltäneen Bermuda -yhtyeen kanssa. Vuosina 1988–1992 Petri soitti Päät-nimissessä yhtyeessä. Rumpujen soiton jäätyä tauolle hän perusti Korpraali Palmu ja Muukalaislegioona -orkesterin, joka toimi vuosina 1992–2002 esiintyen useissa televisio-ohjelmissa ja muun muassa kahdessa Suomen Kansallisteatterin näytelmässä. Muukalaislegioona oli mukana neljässä levytyksessä: Pitkäsoitto Afrikan tähti, cd-single Rakkauden voima/Kaksi baakelsia, Musiikkia näytelmästä Kolmen pennin ooppera sekä Kape Rüster -tarina. Vuosina 2010–2011 Liski esiintyi Elvis-aiheisessa show’ssa Elvis * 3 – The Ultimate Comeback Special 1968. Vuonna 2013 Petri palasi rumpaliksi ja aloitti sävellysuran uudessa elektro-edm vaikutteisessa poprock-kokoonpanossa Adam & Eve.


title: Petri Liski

text: Petri Liski juontaa myös erilaisia yritys- ja yleisötilaisuuksia.


title: Petri Liski

text: Liski oli aviossa yli 20 vuotta tanssitaiteilija Mia Liskin kanssa ja he erosivat lopullisesti 22. tammikuuta 2016. Heillä on kaksi poikaa.


title: Lacoste

text: Lacoste voi tarkoittaa seuraavia:


title: Korvikekoodi

text: Korvikekoodi eli virallisemmin äidinmaidonkorvikkeiden kansainvälinen markkinointikoodi tarkoittaa vauvojen ravitsemukseen liittyvää säännöstöä, joka hyväksyttiin 1981 Maailman terveysjärjestön (WHO) yleiskokouksessa. Se ja muut sen jälkeen tehdyt World Health Assemblyn päätökset asettavat rajoituksia äidinmaidonkorvikkeiden markkinoinnille.


title: Korvikekoodi

text: Äidinmaidonkorvikkeiden kansainvälisen markkinointikoodin tarkoituksena on suojella ja edistää imetystä ja myötävaikuttaa siihen, että korvikkeita käytetään turvallisesti, jos ne ovat tarpeen.


title: Korvikekoodi

text: Suomi ei ole ratifioinut WHO:n äidinmaidonkorvikkeiden kansainvälistä markkinointikoodia sellaisenaan vaan voimassa on asetus äidinmaidonkorvikkeesta ja vieroitusvalmisteesta.


title: Painovoimalinko

text:
Painovoimalinko on jonkin suuren taivaankappaleen vetovoiman käyttämistä avaruusaluksen nopeuden lisäämiseen. Nopeus tulee taivaankappaleen liikenopeudesta. Rata, jolla käytetään painovoimalinkoa, on "linkorata". Painovoimalinko lyhentää matka-aikaa ja pienentää raketin polttoaineen tarvetta tai muun työntövoiman käyttöä.
Painovoimalingon käyttäminen planeettaluotainten lennoilla on nykyään melko tavallista. Esimerkiksi Saturnuksen kiertoradalle saapuneen Cassini-Huygensin nopeuden lisäämiseen käytettiin sekä Venuksen että Jupiterin vetovoimaa ja liikenopeutta. Näin säästettiin polttoainetta Saturnuksen kiertoradalle asettumista varten.
Taivaankappaleiden vetovoimaa voi muutenkin käyttää radanmuutoksiin, mm. lennettäessä Kuun ympäri. Käänteisesti painovoimalinkoa voi käyttää sopivissa oloissa myös avaruuslaitteen tai -aluksen nopeuden jarruttamiseen.


title: Painovoimalinko

text:
Kun avaruusalus ohittaa taivaankappaleen, vaikkapa planeetan, taivaankappale tavallaan kiskaisee aluksen voimakkaan painovoimakentän alueeseen. Koska planeetta liikkuu, avaruusalus saa planeetan liike-energiaa itseensä ja planeetta menettää hieman liike-energiaansa. Planeetta ja avaruusalus vuorovaikuttavat vetovoiman avulla keskenään. Vaikka planeetta on huomattavasti avaruusalusta massiivisempi, planeetan vetovoimavaikutus avaruusalukseen on Newtonin kolmannen lain mukaan täsmälleen yhtä suuri kuin avaruusaluksen vetovoima planeettaan. Ohittaessaan läheltä planeetan avaruusalus muuttaa hieman suuntaansa. Planeetan vaikutusta aluksen liikkeeseen verrataan monesti tennismailan tennispalloon kohdistamaan vaikutukseen. Jos tennispallo osuu paikoillaan olevaan mailaan, vain pallon suunta muuttuu, ja nopeus vain hieman hidastuu törmäyksen takia. Mutta jos tennismaila liikkuu kyllin nopeasti, mailasta siirtyy palloon liike-energiaa. Jos halutaan lähettää avaruusluotain vaikkapa Saturnukseen, käytetään painovoimalinkona Jupiteria. Merkuriukseen lennettäessä käytetään Venusta ja Maatakin.
Esimerkiksi Saturnukseen lennettäessä tyypillistä rataa, niin sanottua Hohmannin puoliellipsiä pitkin lennettäessä matka vie 6 vuotta, mutta linkorataa lennettäessä noin 3,6 vuotta.Uranukseen lennettäessä kuluu Hohmannin rataa pitkin 16 vuotta, linkorataa 6 vuotta. Vielä enemmän aikaa säästyy Neptunukseen mennessä, jonne Hohmannin ellipsiä pitkin kestää matka 45 vuotta, mutta samalla polttoaineen käytöllä linkorataa pitkin 8 vuotta.


title: Painovoimalinko

text: Painovoimalinko-ilmiö esiintyy myös luonnossa. Jupiter muuttelee vetovoimallaan komeettojen ratoja. Aurinkoa melko läheltä ohittava tähti saattaa syöstä kaukana olevan näkymättömän komeetan sisempään aurinkokuntaan.


title: Painovoimalinko

text:
Aurinkokunnan synnyn alkuvaiheessa arvellaan kauas ulottuvan Oortin komeettapilven syntyneen jäisten planetesimaalien sinkoutuessa Jupiterin ja muiden jättiläisplaneettojen lähiohitusten avulla ulos sisemmästä Aurinkokunnasta.
Tähtijoukoista ja nuorista tähtikasautumista, tähtiassosiaatioista, sinkoutuu ulos tähtiä muiden taivaankappaleiden pois ajamana hyperbeliradoilla.
Pitkällä tähtäyksellä painovoimalinko muuttaa niin sanotuilla resonanssiradoilla olevien asteroidien ratoja niin, että niitä voi jopa törmätä Maahan.


title: Beta Carinae

text:
Beta Carinae (β Carinae, β Car) eli Miaplacidus on kirkas tähti Kölin tähdistössä eteläisellä taivaanpuoliskolla. Kölin tähtikuvio ei näy Suomessa.
Tämä 1,68 suuruusluokan tähti on 155 valovuoden päässä.
Miaplacidus on suhteellisen yleistä tyyppiä oleva valkoinen alijättiläistähti, jonka spektriluokka on A2IV ja väri-indeksi B-V 0. Absoluuttinen kirkkaus on -1,00, koko säteilymäärä 210 aurinkoa ja säde 5,85 Aurinkoa. Massa on 3,0 -- 3,1 Auringon massaa. Pintalämpötila on 9 100 kelviniä. Miaplacidus pyörii nopeasti. Pyörähdysaika on 2,1 vuorokautta eli pyörimisnopeus 139 km/s. Tähden ikä on 350 miljoonaa vuotta. Tähdestä tulee laskujen mukaan punainen jättiläinen 3,5 miljoonan vuoden kuluttua.


title: Lambda Scorpii

text: Lambda Scorpii (λ Scorpii/ λ Sco) eli Shaula on Skorpionin tähtikuvion "hännässä" sijaitseva kirkas kolmoistähti. Vaikka Bayer antoi tähdelle alhaisen lambda-kirjaimen, tähti on tähtikuvion 2. kirkkain. Näennäinen kirkkaus 1,62 ja etäisyys 703±136 valovuotta. Tähti on taivaan 25. kirkkain. Shaula on kolmoistähti, jonka A-komponentti on sininen B1.5IV+B-spektriluokan alijättiläistähti. Tähden väri-indeksi on B-V -0.22. Lambda Scorpii B on noin 3 500 AU:n päässä päätähdestä Lambda Scorpii A:sta. Kolmoistähden C-komponentti on ainakin 8 000 AU:n eli 0,13 valovuoden päässä kirkkaimmasta A-komponentista. Tähden säteilyntuotto on 3 500 kertaa auringon.


title: Lambda Scorpii

text:
Shaula A on spektroskooppinen kaksoistähti, jonka kirkkaampi komponentti säteilee 18 000 aurinkoa.
Shaula säteilee runsaasti röntgensäteitä, mikä viittaa kompaktiin tähteen päätähden lähellä, todennäköisesti valkeaan kääpiöön. Tähden massa on 11 Auringon massaa,
ja se on Beta Cephei -tyyppinen muuttuva tähti, jonka kirkkaus vaihtelee välillä 1,59 – 1,65V. On havaittavissa kaksi jaksoa, jotka ovat 0,2137015 päivää ja 0,10685 päivää, ja näiden yhdistyminen jaksolla 10,1605 päivää.
Mahdollisesti A-tähti on myös pimennysmuuttuja. Shaula kuuluu Skorpionin OB1-assosiaatioon.


title: NiceFutis

text: NiceFutis on Porissa toimiva naisten jalkapalloseura, jonka edustusjoukkue pelaa kaudella 2019 Naisten Kakkosessa. Aikaisemmin joukkue pelasi Naisten Liigassa yhdeksän kautta vuosina 2008–2016. Seuran kotikenttä on Porin stadion.


title: NiceFutis

text: NiceFutis perustettiin vuonna 1989, kun I divisioonaan edellisenä syksynä noussut Porin Pallo-Toverit päätti luopua naisten jalkapallotoiminnasta. Pelaajat vaihtoivat uuteen seuraan, jolle myös PPT:n sarjapaikka siirrettiin. NiceFutis pelasi perustamisestaan lähtien toiseksi korkeimmalla sarjatasolla, kunnes nousi Naisten Liigaan kauden 2007 päätteeksi. Yhdeksän vuotta jatkunut liigataival päättyi syksyllä 2016, ja vuotta myöhemmin seura putosi Naisten Kakkoseen.


title: NiceFutis

text: NiceFutiksen yleisöennätys on 982, joka syntyi elokuussa 2010 Helsingin Jalkapalloklubia vastaan pelatussa ottelussa.


title: NiceFutis

text: Seurassa on pelannut muun muassa Nigeriaa vuoden 2007 MM-kisoissa ja 2008 kesäolympialaisissa edustanut Ayisat Yusuf.


title: Faisalabad

text: Faisalabad (pandžabiksi ja ) on Pakistanin kolmanneksi suurin kaupunki ja tärkeä liikenne- ja tuotantokeskus Punjabin provinssissa. Vuonna 1998 kaupungissa oli kaksi miljoonaa asukasta, ja vuoden 2012 asukasluvuksi on arvioitu 3,5 miljoonaa.


title: Faisalabad

text: Brittiläiset perustivat Faisalabadin vuonna 1892 nimellä Lyallpur (James Lyallin mukaan). Ennen brittiläisten kaupunkia alueella sijaitsi monia kyliä. Kaupunki kasvoi nopeasti, sillä sinne muuttaville ihmisille luvattiin maata. Vuonna 1977 kaupungin nimi muutettiin Faisalabadiksi vuonna 1975 salamurhatun Saudi-Arabian kuninkaan Faisal bin Abdul Azizin kunniaksi.


title: Bristol Beaufort

text: Bristol Beaufort oli englantilainen Bristol Blenheim -pommikoneeseen perustuva, Bristol Aeroplane Companyn valmistama kaksimoottorinen torpedopommittaja, jossa oli neljän hengen miehistö.


title: Bristol Beaufort

text: Konetta käytettiin toisen maailmansodan aikana lokakuusta 1939 vuoteen 1944 asti pääasiassa Tyynenmeren sota-alueella.


title: Bristol Beaufort

text: Toinen merkittävä käyttöalue oli Malta; paikallinen laivueenkomentaja, majuri Patrick Gibbs, kehitti Beaufortista ja sen torpedosta tehokkaan aseen, jolla hän katkaisi Rommelin huoltoliikenteen varsin nopeasti. Maltalta käsin operoitava aktiivinen lentohyökkäystoimina käynnistyi uudelleen elokuussa 1942.


title: Bristol Beaufort

text: Alussa Bristol Beaufighter -koneet saattoivat Beauforteja, kunnes ne perivät näiden torpedointitoiminnan alkaen vuodesta 1943.


title: FK Torpedo Moskova

text: Torpedo () on moskovalainen jalkapalloseura, joka pelaa Venäjän korkeimamalla sarjatasolla.


title: FK Torpedo Moskova

text: Historiansa aikana seura on tunnettu useilla eri nimillä:


title: FK Torpedo Moskova

text: Joukkue oli pitkän aikaa tiiviissä yhteistyössä ZIL-autotehtaan kanssa, mutta 1990-luvun puolivälissä se muutti historiallisilta asuinsijoiltaan massiiviselle Lužnikille. Legendaarisen Eduard Streltsovin 1950-1960-luvun huippuvuosien jälkeen Torpedo on pysytellyt kaukana venäläisen jalkapalloilun terävimmältä huipulta.


title: FK Torpedo Moskova

text: Kauden 2013-14 päätteeksi Torpedo nousi Venäjän liigaan.


title: T-90

text: T-90 on venäläinen taistelupanssarivaunu, joka otettiin käyttöön vuonna 1993. T-90 on Venäjän asevoimien käytössä olevista nykyaikaisin taistelupanssarivaunu. Vaunuja on valmistettu kaikkine versioineen noin tuhat (vuonna 2010), mutta se on nykyhetken myydyimpiä.


title: T-90

text: T-90:ää valmistetaan Nižni Tagilin kaupungissa Uralilla. Vaunun on suunnitellut Kartsev-Venediktov. Uralvagonzavod (UVZ, suom. "Uralin vaunutehdas") tehdas on sama, jossa suuri osa neuvostovalmisteisista T-72-vaunuista tehtiin.


title: T-90

text: T-90 onkin pikemminkin uusi versio T-72:sta kuin kokonaan oma mallinsa, koska perusformaatti on edelleen sama. Panssarointi, aseistus, ammunnanhallintajärjestelmä, omasuojajärjestelmät ja moottori on modernisoitu vastaamaan nykyisiä vaatimuksia. Lähes T-90:n tasoa vastaa uudelleen varusteltu T-72BU.


title: T-90

text: Vaikka T-90 perustuukin T-72:een, on siihen liitetty myös T-80:n yhteydessä kehitettyjä ominaisuuksia, kuten puolustusjärjestelmä Štora-1.


title: T-90

text: 1990-luvun alkupuolella Venäjä ylläpiti täysmittaisia kahden taistelupanssarivaunun kehityshankkeita. T-80:n osoittauduttua liian kalliiksi (2,2 milj USD/kpl), siirryttiin kehittämään edullisempaa T-90:ää (1,6 milj USD/kpl, kurssit em. ajalta). T-90:stä oli tarkoitus tulla Venäjän armeijan panssareiden pääkalustoa. Vuoteen 2004 mennessä vaunuja oli otettu käyttöön arvioiden mukaan 150 ja vuonna 2010 noin 500. Vaunuja valmistetaan noin 60–100 vuodessa ja kokonaismääräksi on tarkoitus tulla 1500. Moskovan sotilaspiirin Kantemirovskaja ja Taman-divisioonat on tarkoitus varustaa T-90A-vaunuilla vuoteen 2010 mennessä Venäjä vie vaunuja myös ulkomaille ja lisensoi sen valmistusta.


title: T-90

text: Malleja on neljä: S (С kyrillisin aakkosin), E sekä SK ja K, joista jälkimmäiset ovat komentovaunumalleja. Syyskuussa 2016 Uralvagonzavod ilmoitti uuden T-90MS-mallin kehitystyön valmistuneen ja sen valmistamisen voivan alkaa heti tilausten tullessa. MS-mallissa on valetun tykkitornin sijaan hitsattu tykkitorni, sekä muita uusia ominaisuuksia, joista osa voidaan asentaa myös vanhempiin vaunumalleihin. Vaunuja on tilannut aiemmin varhaisempia malleja käyttänyt Intia, sekä vielä helmikuussa 2017 nimeämätön Lähi-Idän valtio.


title: T-90

text: Intian lisäksi vaunuja ovat ostaneet Algeria ja Turkmenistan ja sopimusneuvotteluja on käyty Kyproksen, Libyan ja Saudi-Arabian kanssa.


title: T-90

text: Tulevaisuudessa Venäjän armeijan on tarkoitus korvata T-90 uudella T-14 taistelupanssarivaunulla.


title: T-90

text: Intia osti 15. helmikuuta 2001 allekirjoitetun sopimuksen mukaan 124 vaunua koottuina ja 186 koottavaksi Intiassa. Myytävät 310 vaunua käyttävät erilaista moottoria kuin Venäjän operoimat vaunut, eikä niissä ole Štora-1- tai Arena-puolustusjärjestelmiä. Intiassa kootuille vaunuille annettiin mallinimi Bhishma.


title: T-90

text: Lokakuussa 2006 Intia hankki 330 vaunua lisää ja oikeuden koota korkeintaan 1000 vaunua.


title: T-90

text: T-90 noudattaa neuvostoajoilta periytyvää panssarivaunukehitystä, sillä se on paranneltu versio 1970-luvun vaunusta T-72:sta. Ominaista on tornin pyöreys ja matala siluetti. Lisäksi vaunu on huomattavan kevyt: 46,5–50 tonnia taistelupainoisena. Keveydestä huolimatta vaunun huippunopeus on vain hieman parempi kuin edeltäjällään (65 km/h).


title: T-90

text: T-90 jää liikkuvuudessa hieman häviölle Leopard 2:lle (72 km/h). Toisaalta vaunun keveys tekee siitä käyttökelpoisemman eri maastoissa ja olosuhteissa, kuten esimerkiksi tärkeimmässä vienti- ja lisenssivalmistusmaassa Intiassa.


title: T-90

text: Vaunun moottori on V-84MS, joka on nestejäähdytteinen 38,8-litrainen, nelitahtinen V12-kuivakampikammiodieselmoottori. Moottori on erittäin yksinkertainen ja toimintavarma. Se kehitettiin alun perin T-34-vaunun V-2-moottorista. Kaikki lisälaitteet (laturi, vesi-, öljy-, naftapumput jne.) toimivat hammaspyörävälityksellä. Sivukiertokankirakenne säästää paljon tilaa. Moottorin teho on 840 hv (vrt. T-80:n ensimmäiset mallit 1250 hv) ja vääntömomentti 3200 Nm. Moottorin etuna on nimenomaan yksinkertaisuus, luotettavuus ja toimintavarmuus kaikissa olosuhteissa. Moottori on monipolttoainediesel, eli normaalin dieselin lisäksi sitä voi tarvittaessa käyttää myös kerosiinilla tai bensiinillä.


title: T-90

text: T-90 on panssaroitu toisen sukupolven reaktiivipanssarilla (Kontakt ERA). Lisäksi torni sisältää reaktiivipanssaroinnin. T-80:n kehnosta menestyksestä Tšetšeniassa johtuen myös tornin kattoon on lisätty reaktiivipanssarointi, joka parantaa vaunun taisteluselviytymiskykyä urbaanissa ympäristössä. Venäläisiin S-mallin vaunuihin on liitetty Štora-1-puolustusjärjestelmä. Vaunut on varustettu ABC-suojauksella.


title: T-90

text: Aseistus on sama kuin vanhemmassa T-80:ssä. Pääase on 125 mm sileäputkinen panssarivaunukanuuna 2A46M-5, jonka tulinopeus on 6-8 laukausta minuutissa. Ammustyyppi voi olla panssariammus (AP), alikaliiperiammus (APCR), ontelokranaatti (HEAT) tai sirpalekranaatti (HE-FRAG). Pst-ohjus on laserohjattava 9M119 Refleks (NATO: AT-11 Sniper), joka voidaan ampua 100-4000 metrin päähän tai 5 kilometrin etäisyydelle ilma-alusta vastaan. Lisäksi vaunussa on yksi 7,62mm (PKT) tykinsuuntainen konekivääri sekä tornin katolla oleva 12,7 mm (NSVT) ilmatorjuntakonekivääri. Vaunussa on 12 kappaletta 82 mm savuheittimiä.


title: T-90

text: Vaunun ampumisjärjestelmät ovat edistykselliset. Ampujan järjestelmiin kuuluu ranskalainen Agave-lämpökamerajärjestelmä TO1-KO1, jolla voidaan tunnistaa vaunu pimeissä olosuhteissa jopa 2,5 kilometrin päästä. Kamera muodostaa noin viidenneksen vaunun hinnasta. Ampumajärjestelmä on 1A4GT, jossa komentaja voi manuaalisesti ohittaa ampujan valitseman maalin haluamaansa kohteeseen. Ampujan ampumajärjestelmä käsittää laseretäisyysmittarin, jota käytetään myös ohjuksen ohjaamiseen, ballistisen tietokoneen 1V528 ja DVE-BS tuulimittarin. Komentajalla on käytössään TKN-4S-järjestelmä, joka mahdollistaa vaunun tunnistamisen 800 metrin päähän päivällä ja 700 metriin pimeässä. Ajajalla on käytössään TVN-5-infrapuna-järjestelmä.


title: Mach

text: Mach voi tarkoittaa ainakin seuraavia:


title: Il Divo

text: Il Divo on vuonna 2004 perustettu kansainvälinen pop-oopperakvartetti. Yhtye on "Pop Idol" -tuomarina tunnetun Simon Cowellin luoma yhtye.


title: Il Divo

text: Kvartetin debyyttialbumi "Il Divo" julkaistiin loppuvuonna 2004 (Suomessa maaliskuussa 2005) ja seuraava albumi, "Ancora" julkaistiin marraskuussa 2005. "Il Divo" oli vuoden 2005 toiseksi myydyin ja "Ancora" kolmanneksi myydyin albumi Suomessa.


title: Il Divo

text: Bühler aloitti laulamisen 17-vuotiaana rock-yhtyeessä, josta hän siirtyi Amsterdamin konservatorioon harjoittamaan laulutaitoaan. Hän on tunnettu oopperalaulaja kotimaassaan Sveitsissä sekä Alankomaissa.


title: Il Divo

text: Jo 10 vuotta oopperalaulajana toiminut Miller on esittänyt monia kuuluisia oopperoita Yhdysvalloissa ja Euroopassa, kuten esimerkiksi Westside Storyn ja La Scalan Milanossa ja Puccinin La Boheme Broadwaylla.


title: Il Divo

text: Izambard on ryhmän ainoa jäsen, jolla ei ole klassisen oopperan koulutusta, vaan on itseoppinut laulaja. Hän on kotimaassaan tunnettu myös säveltäjänä ja sanoittajana sekä tuottajana usealle ranskalaiselle artistille.


title: Il Divo

text: Madridilaista Marínia arvostetaan kovasti kotimaassaan Espanjassa. Hänet onkin nähty kotimaansa näyttämöillä mm. Les Miserablesissa, Kaunottaressa ja Hirviössä, La Traviatassa, Madame Butterflyssa ja La Bohemessa.


title: Rossbyn luku

text: Rossbyn luku on dimensioton suure, jota käytetään kuvaamaan Coriolis-ilmiön merkitystä valtamerten ja ilmakehän geofysikaalisissa prosesseissa. Luku kuvaa fluidiosaseen vaikuttavien inertiavoimien ja Maan pyörimisestä aiheutuvan Coriolisvoiman suhdetta. Se on nimetty Carl-Gustav Arvid Rossbyn mukaan.


title: Rossbyn luku

text: Rossbyn luku määritellään


title: Rossbyn luku

text: missä "U" on virtauksen nopeus, "L" sitä luonnehtiva pituusskaala ja "f" = 2 Ω sin φ Coriolis-parametri, jossa Ω on Maan pyörimisen kulmanopeus ja φ leveysaste.


title: Rossbyn luku

text: Kun Rossbyn luku on suuri (pienillä leveysasteilla), Maan pyörimisen vaikutukset ovat pieniä ja ne voidaan jättää huomiotta. Jos Rossbyn luku on pieni, Coriolis-ilmiö vaikuttaa virtaukseen merkittävästi ja geostrofinen approksimaatio on voimassa.


title: Ekmanin luku

text: Ekmanin luku on dimensioton suure, jota käytetään kuvaamaan turbulenttisen kitkan merkitystä valtamerten ja ilmakehän geofysikaalisissa virtauksissa. Se on nimetty ruotsalaisen oseanografin Vagn Walfrid Ekmanin mukaan.


title: Ekmanin luku

text: Ekmanin luku määritellään


title: Ekmanin luku

text: missä "A" on turbulenttinen viskositeetti, "l" on virtausta luonnehtiva (yleensä vertikaalinen) pituusskaala ja "f" = 2 Ω sin φ Coriolis-parametri, jossa Ω on Maan pyörimisen kulmanopeus ja φ leveysaste.


title: Ekmanin luku

text: Ekmanin luku on myös Rossbyn luvun ja Reynoldsin luvun osamäärän neliöjuuri:


title: Sinergy

text: Sinergy oli melodista metallia soittava suomalainen yhtye. Yhtye sai alkunsa Dimmu Borgirin kosketinsoittajan Kimberly Gossin tavattua In Flamesin kitaristin Jesper Strömbladin yhteisellä kiertueella.


title: Sinergy

text: Yhtye julkaisi debyyttilevynsä Beware the Heavens vuonna 1999. Toinen levy To Hell and Back julkaistiin vuotta myöhemmin. Yhtyeen viimeiseksi jäänyt, ja samalla suurinta suosiota nauttinut Suicide by My Side julkaistiin vuonna 2002.


title: Sinergy

text: Vuonna 2004 Sinergy aloitti uuden albumin valmistelun. Albumin nimeksi valittiin "Sins of the Past." Huhujen mukaan levy olisi tuolloin myös nauhoitettu valmiiksi, mutta sitä ei syystä tai toisesta julkaistu. Yhtyeestä ei kuulunut vuoden 2006 jälkeen moneen vuoteen mitään, kunnes vuoden 2011 helmikuussa Children of Bodomista paremmin tunnettu Alexi Laiho kertoi Ultimate-Guitar.comin haastattelussa, että Sinergy on hajonnut.


title: Industrial Workers of the World

text: Industrial Workers of the World (IWW) on kansainvälinen syndikalistinen ammattiyhdistys. Sen päämaja on vuodesta 2010 lähtien sijainnut Chicagossa. Parhaimmillaan vuonna 1923 siihen kuului 100 000 jäsentä, ja se nautti 300 000 työläisen suosiosta. Sisäisen konfliktin ja Yhdysvaltain hallituksen pakkotoimien seurauksena jäsenmäärä laski jyrkästi vuoden 1924 jälkeen. IWW:n sääntöjen johdanto on säilynyt miltei muuttumattomana järjestön perustamisvuodesta 1905 ja on toiminut herätteenä monien muiden maiden työväenjärjestöille.


title: Industrial Workers of the World

text: Industrial Workers of the Worldilla on kuusi eri osastoa (department); maatalous ja kalastus, kaivosteollisuus, rakennusala, teollinen tuotanto, liikenne ja tietoliikenne sekä julkiset palvelut. Niiden sisällä toimii useita ammattiosastoja eri ammattiryhmien työntekijöille. Edustettuina ovat tavallisimpien ammattikuntien lisäksi muun muassa viihdealan ja hyväntekeväisyysjärjestöjen työntekijät sekä seksityöläiset. Nykyään IWW:ssä on noin 5 000 jäsentä. Valtaosa jäsenistä on Yhdysvalloissa, mutta osastoja on myös Britanniassa, Australiassa ja Kanadassa. Yksittäisiä jäseniä on muissakin maissa.


title: Industrial Workers of the World

text:
Industrial Workers of the World oli 1900-luvun ensimmäisinä vuosikymmeninä myös monien Yhdysvaltojen ja Kanadan suomalaissiirtolaisten järjestö. Sitä kutsuttiin nimellä "iituplajuu". Tunnettuja IWW:n suomalaisia jäseniä olivat muun muassa Niilo Wälläri, Leo Laukki, Hiski Salomaa, Arthur Kylander, Rosa Lemberg, William Risto, Carl Paivio, Gust Aakula, Gust Alonen sekä T-Bone Slim -nimellä tunnettu Matti Valentin Huhta.
IWW:n suomalainen äänenkannattaja, "Industrialisti" (1914-1916 "Sosialisti", 1916–1917 "Teollisuustyöläinen") ilmestyi vuosina 1917–1975 Minnesotan Duluthista käsin. Parhaimmillaan Industrialisti saavutti noin 10 000 kappaleen levikin ja se oli IWW:n ainoa päivälehti. Amerikansuomalaiset julkaisivat myös kuukausittain ilmestynyttä Tie Vapauteen -lehteä.


title: Industrial Workers of the World

text: Amerikansuomalaisten vuonna 1903 Duluthiin perustama Työväen Opisto toimi vuosina 1921–1941 IWW:n virallisena oppilaitoksena, lisäksi liiton kannattajien omistuksessa oli 1920–1960-lukujen ajan Ontarion Thunder Bayssa sijaitseva työväentalo Finnish Labour Temple.


title: Oskari Frösén

text: Tommi Oskari Frösén (s. 24. tammikuuta 1976 Kristiinankaupunki) on suomalainen entinen korkeushyppääjä. Hän edusti IF Länkeniä ja häntä valmensi Reijo Jokela vuosina 1994–1995 ja 2005–2009. Vuosina 1996–2005 häntä valmensivat Mikko Levola ja Antti Haapalahti.


title: Oskari Frösén

text: Frösén sijoittui kuudenneksi alle 20-vuotiaiden MM-kilpailuissa Lissabonissa 1994. Hän voitti alle 20-vuotiaiden Euroopan mestaruuden Nyíregyházassa 1995 tuloksella 219. Alle 23-vuotiaiden EM-kilpailuissa Turussa 1997 hän sijoittui kymmenenneksi.


title: Oskari Frösén

text: Frösén sijoittui kuudenneksi Gentin EM-hallikilpailuissa 2000 tuloksella 224. Münchenin EM-kisoissa 2002 hän oli yhdeksäs ja Helsingin MM-kilpailuissa 2005 yhdestoista. Göteborgin EM-kisoissa 2006 hän sijoittui yhdeksänneksi tuloksella 227. Birminghamin EM-hallikisoissa 2007 hän oli kahdeksas. Frösén on karsiutunut loppukilpailusta Ateenan olympialaisissa 2004, Pariisin 2003, Osakan 2007 ja Berliinin 2009 MM-kilpailuissa, Budapestin EM-kilpailuissa 1998 sekä samassa kaupungissa järjestetyissä sisäratojen MM-kilpailuissa 2004.


title: Oskari Frösén

text: Frösén edusti Suomea aikuisten maaottelussa ensimmäisen kerran vuonna 1996. Hän on voittanut hallimaaottelun korkeuskilpailun Tampereella 2000 ja ulkoratamaaottelussa Helsingissä 2003. Hän voitti Euroopan cupin ykkösliigan kilpailun Dublinissa 1997.


title: Oskari Frösén

text: Kalevan Kisoista Frösénillä on kahdeksan kultaa eli eniten mieskorkeushyppääjistä. SM-hallikilpailuista hänellä on seitsemän kultaa. Hänen ulkoratojen ennätyksensä on 230 cm (2001) ja sisäratojen ennätys 231 cm (2004).


title: Oskari Frösén

text: Frösén avioitui 3. toukokuuta 2008 korkeushyppääjä Niina Masalinin kanssa.


title: Frederick Fleet

text: Frederick Fleet (15. lokakuuta 1887 – 10. tammikuuta 1965) oli RMS Titanicin miehistön jäsen, joka toimi tähystäjänä aluksen törmätessä jäävuoreen 14. huhtikuuta 1912. Fleet havaitsi jäävuoren ensimmäisenä ja antoi puhelimella varoituksen komentosillalle.


title: Frederick Fleet

text: Fleet pelastui uppoavalta laivalta, koska hänen tehtävänään oli myös huolehtia pelastusveneissä olevien matkustajien turvallisuudesta. Hän palveli ensimmäisessä ja myöhemmin myös toisessa maailmansodassa kauppalaivastossa, ollen sotien välillä 1930-luvulla työttömänä.


title: Frederick Fleet

text: 1960-luvun alussa Fleetin vaimo menehtyi, mikä aiheutti Fleetille vakavan masennuksen. Sen seurauksena hän teki itsemurhan hirttäytymällä 10. tammikuuta 1965. Hänen hautakivessään on kuva Titanicista.


title: Frederick Fleet

text: Fleetin on sanottu olleen Titanicin viimeinen uhri. Hän poti pelastumisestaan syyllisyyttä koko loppuelämänsä ajan.


title: Chiquimula

text: Chiquimula on yksi kahdestakymmenestäkolmesta Guatemalan departementista. Sen pääkaupunki on Chiquimula.


title: Välikausitakki

text: Välikausitakki oli suomalainen vuonna 1977 toiminut rockyhtye.


title: Välikausitakki

text: Välikausitakissa soittivat Mikko Alatalo, Juice Leskinen, Harri Rinne ja Veltto Virtanen. Välikausitakki-albumin lisäksi se teki ainoastaan yhden julkisen esiintymisen Ämyrockissa Hämeenlinnassa ja julkaisi yhden singlen ("Ne tekee teistä rehua/Deval-voi - Pikajenkka" Love Records LRS 2177).


title: Alwari Tuohitorvi

text: Alwari Tuohitorvi oli suomalainen alun perin progressiivista rockia, myöhemmin glamrockia ja poppia soittanut yhtye. Yhtye toimi 1968-1979 (nimellä Alwari T 1976-1979). Yhtye perustettiin Ähtärissä, mutta se toimi myöhemmin Tampereella.


title: Alwari Tuohitorvi

text: Alwari Tuohitorven ensimmäisessä vuonna 1968 perustetussa kokoonpanossa soittivat Jukka "Junne" Rautiainen (kitara ja laulu), Hannu Latva-Hakuni (urut), Olli Kivistö (basso) ja Seppo Tammilehto (rummut) sekä puolisen vuotta ennen 1972 tapahtunutta hajoamista laulanut Rale Koivisto. Alkujaan yhtye perustettiin nimellä Alwari Tuohitorven Lannanlevittäjät. Yhtyeen sanoitukset olivat suomenkielisiä. Alwari Tuohitorvi soitti Jukka Kuoppamäen taustaorkesterina ennen oman uran luomista.


title: Alwari Tuohitorvi

text:
Yhtye hajosi syksyllä 1972, kun kolme neljästä jäsenestä, Latva-Hakuni, Kivistö ja Tammilehto, lähtivät suorittamaan asevelvollisuuttaan. Muita hiukan vanhempi Rautiainen oli suorittanut sen jo aiemmin ja Koivisto oli juuri vuotta aiemmin palannut armeijasta.
Vain pari viikkoa ennen hajoamistaan yhtye esiintyi vielä Hyvinkään Kauppaoppilaitoksen kiltakunnan tutustumiskonventissa ja sai mahtavat suosionosoitukset.


title: Alwari Tuohitorvi

text: Latva-Hakuni, Kivistö ja Tammilehto perustivat asevelvollisuutensa suoritettuaan uuden Matthews-kokoonpanon.


title: Alwari Tuohitorvi

text:
Toisen Tuohitorven kokoonpano oli Jukka Rautiainen (kitara, laulu), Mika Sundqvist (laulu, basso), Seppo "Kala" Alajoki (kitara, laulu) ja Rape Pikanen (rummut). Alajoki tuli alkuperäisestä Matthewsista. Hänestä tuli yhtyeen pääasiallinen säveltäjä Rautiaisen sanoittaessa ja myös Pikanen kirjoitti sanoituksia.
Syksyllä 1972 kootulla uudella kokoonpanolla yhtye sai hittejä, kuten "Kromikaunotar" (1973), "Rokataan vaan" (1974), "Älä iske Tuijaa" (1975) ja "Jytämimmi" (1975).
1976 Seppo Tammilehto palasi Pikasen tilalle. Suosionsa huipulla Alwari Tuohitorvi oli Suomen toiseksi suosituin rockyhtye Hurriganesin jälkeen. Kieli vaihtui englantiin vuonna 1976 ja nimi lyheni muotoon Alwari T. Vuonna 1979 vaihdettiin vielä takaisin suomeen. Punk ja uusi aalto veivät yhtyeen nuorisovaltaisen yleisön samalla, kun maan taloudellinen tilanne heikkeni. Mika Sundqvist kuvasi vaikutusta "lihakirveeksi niskaan". Esiintymisiin
saatettiin myydä alle kymmenen lippua.


title: Alwari Tuohitorvi

text: Syksyllä 1979 yhtye hajosi. Alwari T:n jälkeen Tammilehto ja Sundqvist perustivat Nonstop-yhtyeen, ja MSL-studion perustanut Sundqvist teki hitiksi muodostuneen laulunsa "Moottoripyörä on moottoripyörä". Rautiainen yritti vielä runsaan vuoden ajan "hilipatijatsi"-kokoonpanolla Raimo Rantanen (hanuri), Raimo Liukko (viulu), Timo Lehtonen (kontrabasso) osallistuen muun muassa Syksyn Sävel -loppukilpailuun. Kokoonpano teki yhden LP:n. Seppo Alajoki on soittanut Topi Sorsakosken Kulkukoirat-yhtyeessä. Rumpali Seppo Tammilehto on luonut 90-luvulta lähtien menestyksekkään soolouran laulajana ja lauluntekijänä.


title: Alwari Tuohitorvi

text: 2000-luvun kokoonpanoon kuuluvat Seppo Tammilehto, Mika Sundqvist, Jukka Rautiainen ja Seppo Alajoki. Yhtye esiintyy satunnaisesti.


title: Alwari Tuohitorvi

text: Vuonna 2011 yhtye esiintyi Joensuun Ilovaarirockissa esittäen 1970-luvun alun suosikkikappaleita


title: Alwari Tuohitorvi

text: Suomen ensimmäinen kaupallinen video: Kunnon meininkiä Pispalan Pulterissa (Color-video, 1980)


title: Suomen ilmavoimien lentokoneiden lempinimiä

text: Suomen ilmavoimien lentokonekalusto oli usein lahjoituksina, pakko-ottoina, yritysten tai jopa yksityisten henkilöiden järjestämien kansalaiskeräysten avulla hankittua. Ruotsalainen kreivi Eric von Rosen lahjoitti ensimmäisen koneen ja sai myöhemmin nimensä monen ilmavoimien lentokoneeseen - "Kreivi von Rosen" on esimerkki ilmavoimissa olevista lentokoneiden perinnenimistä.


text: Oheinen taulukko pyrkii yhdistämään eri lähteistä kaikki ilmavoimien lentokoneissa käytetyt lempi-, kutsuma- ja perinnenimet.


title: Mäntykukka

text: Mäntykukka ("Monotropa hypopitys") on matalakasvuinen, lehtivihreätön loiskasvi. Mäntykukka saa ravintonsa tattien sienirihmaston välityksellä lähinnä männyltä. Sienijuuren avulla kasvi saa männyltä hiilihydraatteja ja sienirihmoilta vettä ja kivennäisiä. Sitä voi siis pitää männyn välillisenä loisena. Itse asiassa kasvi vaikuttaa elävän symbioosin sijasta loissuhteessa myös sienijuuren sieniosapuolen kanssa, koska tämä ei saa kasvilta yhteyttämistuotteita. Toisinaan mäntykukka voi loisia myös kuusella. Surkastunut mäntykukka on aiemmin sijoitettu mäntykukkakasvien ("Monotropaceae") heimoon, mutta nykyisin kanervakasveihin. Sen lähimpiä lehtivihreällisiä sukulaisia lienevät talvikit.


title: Mäntykukka

text: Monivuotinen mäntykukka kasvaa 15–25 cm korkeaksi. Kasvin paksussa varressa on lehtien sijasta suomuja. Kukintona on terttu, jossa on useita nuokkuvia kukkia. Kukan verhiö ja teriö ovat 4- tai 5-lehtisiä, kellomaisia ja erilehtisiä. Kukat ovat hennosti vaniljantuoksuisia. Hedelmä eli kota on pysty ja sijaitsee pidenneessä, pystyssä kukintorangassa. Kuivuneena varsi kotineen säilyy usein talven yli.


title: Mäntykukka

text: Euroopassa ja myös Suomessa tavataan kahta mäntykukan alalajia: kangasmäntykukkaa (ssp. "hypopitys") ja kaljumäntykukkaa (ssp. "hypophegea"). Molemmat alalajit ovat väriltään kellanvalkoisia, mutta joskus harvoin kangasmäntykukasta voi esiintyä punaista muotoa (f. "purpurascens"). Kangasmäntykukan kukinto on harvakarvainen, sen kukat ovat 15 mm pitkiä, teriö kapean kellomainen ja hedelmä pitkänomainen. Kaljumäntykukan kukinto puolestaan on tavallisesti kalju. Kukat ovat 10–15 mm pitkiä, teriö leveän kellomainen ja hedelmä pallomainen.


title: Mäntykukka

text: Suomessa mäntykukka kukkii heinä-elokuussa, mutta ei aina vuosittain. Kuivina kesinä monihaarainen ja mehevä juurakko ei kasvata maanpäällistä versoa, mutta sateisina kesinä se saattaa tehdä jopa kymmenien kukintoversojen ryhmiä.


title: Mäntykukka

text: Mäntykukkaa tavataan Euroopassa Pohjois-Espanjasta Venäjälle. Etelässä levinneisyysalue rajoittuu Ranskan ja Italian eteläosiin, Pohjois-Kreikkaan ja Kaukasuksen alueelle. Pohjoisimpana lajia tavataan Irlannissa, Englannissa Sekä Norjan, Ruotsin ja Suomen keskiosissa. Lajin levinneisyysalue jatkuu Venäjällä Aasian puolelle aina Keski-Aasiaan ja paikoin Keski-Siperiaan saakka. Mäntykukan kahta muuta alalajia (ssp. "japonica" ja ssp. "lanuginosa") tavataan lisäksi monin paikoin muualla Aasiassa ja Pohjois-Amerikassa.


title: Mäntykukka

text: Suomessa lajia tavataan Oulun ja Kainuun korkeudelle saakka. Alalajeista kangasmäntykukka on yleisempi ja sitä tavataan koko levinneisyysalueella. Kaljumäntykukan levinneisyysalue on rajoittunut kalkkipitoisiin lehtoihin Ahvenanmaalla ja Etelä-Suomen rannikkoalueella. Kaljumäntykukka on luokiteltu Suomessa silmälläpidettäväksi lajiksi.


title: Mäntykukka

text: Kangasmäntykukka kasvaa tuoreissa ja kuivissa kangasmetsissä, harjuilla, metsäkallioiden painanteissa ja joskus myös lehdoissa. Kaljumäntykukka on kalkinsuosija ja sitä tavataan lehdoissa.


title: Mäntykukka

text: Ruotsissa kuivattua mäntykukkaa on syötetty karjalle kuivan yskän hoitamiseksi.


title: Merirannikki

text: Merirannikki tai pelkkä rannikki ("Glaux maritima") on pienikokoinen, monivuotinen, ruohovartinen kasvi. Se on sukunsa ainoa laji. Suku lasketaan kuuluvaksi esikkokasvien ("Primulaceae") tai myrsinekasvien ("Myrsinaceae") heimoon.


title: Merirannikki

text: Merirannikki on 5–15 senttimetriä korkea kasvi, jota tavataan Suomessa rannikolla Suomenlahdelta Pohjanlahden perukoille meriveden huuhtelemilla rantaniityillä, kivien lomassa ja sorarannoilla. Se muodostaa joskus runsaita kasvustoja. Se kukkii kesä–heinäkuussa.


title: Merirannikki

text: Merirannikki kasvaa Pohjois- ja Länsi-Euroopassa Itämeren, Vienanmeren, Pohjanmeren, Atlantin ja läntisen Välimeren rannikoilla. Keski-Euroopasta itään sitä esiintyy sisämaassa läpi Aasian lauhkealla vyöhykkeellä ja myös etelämpänä vuoristoissa sekä Tyynenmeren rannikolla ja Japanissa. Pohjois-Amerikassa sitä on länsi- ja itärannikoilla sekä Hudsoninlahden eteläosassa, mantereen länsiosassa myös laajalti sisämaassa. Suomessa se kasvaa yleisenä koko merenrannikon pituudelta.


title: Kasvovesi

text: Kasvovesi on nestemäinen kauneudenhoitotuote, jonka pääasiallinen tarkoitus on palauttaa ihon normaali pH-arvo sen pesun jälkeen. Tämä ehkäisee haitallisten bakteereiden määrää iholla, mikä taas on olennaista ehkäistäessä finnien, mustapäiden ja muiden iho-ongelmien syntymistä. Kasvovesillä useimmiten myös on ihoa rauhoittavia ja kosteuttavia sekä ihohuokosia pienentäviä ominaisuuksia. Rasvaiselle tai akneiholle suunatuilla kasvovesillä on myös usein liiallista talituotantoa hillitseviä ominaisuuksia.


title: Ruiskaunokki

text: Ruiskaunokki ("Centaurea cyanus") eli ruiskukka on 30–70 cm korkea sinikukkainen, yksivuotinen mykerökukkainen kasvi. Se on peräisin Italian kuivilta vuorenrinteiltä. Suomessa se on muinaistulokas, jota kasvaa pelloilla, puutarhoissa, pientareilla ja joutomailla maan eteläosissa. Ruiskaunokki on aikaisemmin kasvanut hyvin yleisenä ruispelloissa, mutta nykyään se on harvinaistunut. Ruiskaunokki on myös vanha puutarhakasvi. Se kukkii heinä-syyskuussa. Se viihtyy aurinkoisilla paikoilla vähäravinteisessa maassa.


title: Ruiskaunokki

text: Ruiskaunokki on Viron kansalliskukka ja Suomessa Päijät-Hämeen maakuntakasvi. Monet porvarilliset puolueet, kuten Kansallinen Kokoomus Suomessa, käyttävät ruiskaunokkia tunnuksenaan. Myös Ruotsin Kansanpuolue liberaalit, Ahvenanmaan liberaalit ja Viron konservatiivinen kansanpuolue käyttävät ruiskaunokkia tunnuksinaan. Saksassa ja Itävallassa ruiskaunokki on erityisesti kansallissosialistien käyttämä tunnus Itävallan natsien käytettyä sitä salaisena tunnuksenaan ennen valtaannousuaan 1930-luvulla. Toisen maailmansodan jälkeen äärioikeistolaisen Vapauspuolueen edustajat käyttivät ruiskaunokkia useiden vuosien ajan, luopuen siitä kuitenkin vuonna 2017 hallitukseen päästyään alppitähden hyväksi. Saksassa vuonna 2019 perustettu äärioikeistolainen AdP-pienpuolue otti sen viralliseksi tunnuksekseen.


title: GameBase

text: GameBase oli Mpoli Oy:n omistama, vuonna 2004 Assembly-tietokonetapahtumassa lanseerattu peliportaalisivusto, jonka tarkoituksena on tarjota erilaisia verkkopelipalveluita pääsääntöisesti suomalaisille pelaajille.


title: GameBase

text: GameBase tarjoaa käyttäjilleen mm. tulospalveluita, pelimaailman uusimpia uutisia, turnauksia, tiedostojen latauspalveluja sekä lukuisia muita pienempiä palveluita.


title: GameBase

text: GameBasessa tulospalvelu toimii niin kutsutulla "ladderi"-periaatteella, jossa pelaajat kertovat järjestelmälle pelaamansa ottelun tuloksen ja tämän pohjalta järjestelmä laskee saadut pisteet. Järjestelmä on hyvin pitkälle kehittynyt tarjoten mm. erilaisia pistelaskukaavoja eri peleille sekä eri tasoisia tulostauluja.


title: GameBase

text: GameBase on ollut aktiivisesti järjestämässä eri pelimaailman turnauksia, maininnan arvoisina esimerkiksi Karelia Game Expo 2005 jossa pelattiin Counter-Strike SM-turnaus sekä Assembly 05 joka toimi esikarsintaturnauksena World Cyber Games (WCG) -turnaukseen. Näiden lisäksi GameBase on osallistunut lukuisten muiden turnausten järjestämiseen ja järjestänyt myös muutaman oman turnauksen.


title: GameBase

text: GameBase on tarjonnut lähestulkoon koko olemassaolonsa ajan myös tiedostopalveluita, jossa GameBase tarjoaa pelielokuville sekä vahvasti pelimaailmaan liittyville muille tiedostoille vakaan, nopean latausalustan.


title: GameBase

text: GameBasen yhteisö koostuu suurimmaksi osaksi alle 25-vuotiaista, verkkopelejä aktiivisesti pelaavista miehistä. Yhteisö on Suomen mittakaavassa hyvin suuri, ja WWW-sivun lisäksi yhteisö toimii myös IRC-pikaviestipalvelussa Quakenet-verkon alla. Yhteisön tärkeimmät IRC-kanavat ovat:


title: Funktionaalinen ryhmä

text: Funktionaalinen ryhmä eli toiminnallinen ryhmä on molekyylin sisältämä atomi, atomiryhmä tai sidos, joka antaa sille tyypilliset kemialliset ja fysikaaliset ominaisuudet riippumatta molekyylin muusta rakenteesta. Kemiallisissa reaktioissa muutos kohdistuu useimmiten funktionaaliseen ryhmään tai sen välittömään läheisyyteen. Funktionaalinen ryhmä voi muuttua tai sen paikalle voi tulla jokin toinen funktionaalinen ryhmä.


title: Funktionaalinen ryhmä

text:
Orgaaniset yhdisteet luokitellaan funktionaalisten (toiminnallisten t. reaktiokykyisten) ryhmien perusteella. Orgaanisten yhdisteiden käyttäytyminen kemiallisissa reaktioissa perustuu ensisijaisesti niiden funktionaaliseen ryhmään, ja sen vuoksi samaan ryhmään kuuluvat
orgaaniset yhdisteet ovat aina kemialliselta luonteeltaan samanlaisia (esimerkiksi hiilivedyt, alkoholit, karboksyylihapot). Toisinaan funktionaalinen ryhmä vaikuttaa molekyyliorbitaaleihin niin, että reaktio tapahtuu täysin toisessa osassa molekyyliä. Tästä ilmiöstä löytyy useita esimerkkejä biokemiassa, muun muassa retinolin eli A-vitamiinin aldehydin cis-trans-isomeerinen reversiibeli (palautuva) signaali opsiini-proteiinille, joka välittää näköaistimuksen edelleen.


title: Jatkuvien funktioiden väliarvolause

text: Jatkuvien funktioiden väliarvolause on tärkeä lause analyysissa. Bolzanon lause on sen erikoistapaus.


title: Jatkuvien funktioiden väliarvolause

text: Lause kuuluu seuraavasti: olkoon "f" : ["a", "b"] → R jatkuva funktio suljetulta väliltä [a, b] reaalilukujen joukolle R. Olkoon "u" reaaliluku, joka toteuttaa ehdon "f"("a") < "u" < "f"("b") tai "f"("a") > "u" > "f"("b"). Tällöin jollekin välin [a, b] pisteelle "c" pätee "f"("c") = "u".


title: Jatkuvien funktioiden väliarvolause

text: Jatkuvien funktioiden väliarvolause on intuitiivisesti itsestäänselvyys: jos esimerkiksi "f" on jatkuva funktio välillä [1, 2] ja sen arvot välin päätepisteissä ovat "f"(1) = 3 ja "f"(2) = 5, on "f":n arvo 4 jossakin pisteiden 1 ja 2 välissä. Lauseen idea on yksinkertaisesti se, että jatkuva funktio voidaan piirtää nostamatta kynää paperista: jotta funktio voisi olla jatkuva, sen tulee yhdistää katkeamatta suorat "y" = 3 ja "y" = 5, jolloin sen on leikattava ainakin kerran suora "y" = 4.


title: Jatkuvien funktioiden väliarvolause

text: Lause esitetään usein myös seuraavasti: jos jatkuvan funktion arvot suljetun välin päätepisteissä ovat erimerkkiset, on funktiolla tällä välillä ainakin yksi nollakohta. Tämä vastaa tapausta "u" = 0, ja sitä kutsutaan usein Bolzanon lauseeksi. Lause on nimetty matemaatikko Bernard Bolzanon mukaan.


title: Jatkuvien funktioiden väliarvolause

text: Todistetaan ensimmäinen tapaus "f" ("a") < "u" < "f" ("b"). Tapauksen "f" ("b") < "u" < "f" ("a") todistus on samankaltainen tai voidaan palauttaa edelliseen tarkastelemalla funktiota "g" ("x") = -"f"("x").


title: Jatkuvien funktioiden väliarvolause

text: Olkoon "S" niiden välin [a, b] pisteiden joukko, joissa funktion arvo "f"("x") on pienempi tai yhtä suuri kuin "u" eli "S" = {"x" formula_1 [a, b] : "f"("x") ≤ "u"}. Tällöin "S" on epätyhjä (koska "a" kuuluu siihen, "f"("a") < "u") ja ylhäältä rajoitettu ylärajan ollessa "b". Reaalilukujen täydellisyysaksiooman nojalla joukolla "S" on olemassa supremum eli pienin yläraja "c" = sup "S". Väite: "f" ("c") = "u".


title: Jatkuvien funktioiden väliarvolause

text: Oletetaan ensin, että "f"("c") > "u". Silloin "f"("c") - "u" > 0. Koska funktio "f" on jatkuva eli formula_2, on funktion raja-arvon määritelmän perusteella olemassa δ > 0 siten että


title: Jatkuvien funktioiden väliarvolause

text: Oletetaan seuraavaksi, että "f"("c") < "u". Nyt "u" - "f"("c") > 0 ja jatkuvuuden nojalla on olemassa δ > 0 siten, että


title: Jatkuvien funktioiden väliarvolause

text: Koska ei voi olla "f"("c") < "u" eikä "f"("c") > "u", tulee olla "f"("c") = "u". □


title: SingStar

text:
SingStar on karaoke-pelisarja PlayStation 2 ja PlayStation 3 -konsoleille. "SingStar" -pelejä on ilmestynyt 20 osaa PlayStation 2:lle. PlayStation 3:lle niitä on ilmestynyt 4. Pelit voi ostaa erikseen tai mikrofonien kanssa. Mikrofonien kanssa peli maksaa normaalin PS2-pelin verran, ja ilman mikrofoneja vain
puolet siitä. Mikrofonit asennetaan USB-adapterin kautta PS2-pelikonsoliin.
Peli tunnistaa mikrofonin kautta tulevan äänen korkeuden ja sävellajin, ja vertaa sitä kappaleeseen varta vasten tehtyyn 'alkuperäiseen' lauluun. Säädettävästä pelin vaikeustasosta riippuu, kuinka paljon peli antaa laulajalle anteeksi virheellisestä laulusta. Oikein menneestä laulamisesta saa pisteitä sekä arvonimen suorituksestaan. Pelin moninpeli-muodon saavuttaman suosion johdosta ainoastaan ensimmäisessä "Singstar"-pelissä on varsinainen yksinpeli-uramuoto("Star Maker"). Tämän jälkeen julkaistuista peleistä tämä on poistettu kokonaan. "Singstar" myös julkaisee erikoispainoksia, jossa kukin julkaisumaa saa oman kielisiä kappaleita laulettavaksi. Suomenkielinen versio "SingStar Legendat" julkaistiin marraskuussa 2006. Lisäksi SingStar on julkaissut High School Musicalin oman karaokepelin,


title: SingStar

text: Vuoden 2012 marraskuussa Sony julkaisi uuden SingStar pelin SuomiHuiput PS3:lle samalla ilmoittaen, ettei PS2:lle olla julkaisemassa enää sarjan pelejä, vaan sarjaa jatketaan jatkossa vain PS3:lle.


title: SingStar

text: Viimeisin SingStar -peli julkaistiin vuonna 2014 PS3:lle ja PS4:lle. Toistaiseksi uusia pelejä ei ole julkaistu, vaan uudet kappaleet ovat ostettavissa SingStore -kaupasta.


title: SingStar

text: UltraStar on vapaa (ja ilmainen) Open Source -toteutus samasta peli-ideasta PC:lle.


title: SingStar

text:
Alkuperäinen SingStar peli, joka julkaistiin PS2:elle toukokuussa 2004.
Singstar Party on SingStar-sarjan toinen osa, joka julkaistiin lokakuussa 2004.
Singstar Pop on "SingStar"-sarjan kolmas osa, joka julkaistiin toukokuussa 2005.
SingStar 80s on SingStar-sarjan neljäs osa, joka julkaistiin marraskuussa 2005.SingStar Rocks on SingStar-sarjan viides osa. Julkaistu huhtikuussa 2006.SingStar Anthems on SingStar-sarjan kuudes osa. Peli julkaistiin ainoastaan PlayStation 2:lle. Julkaistu elokuussa 2006.SingStar legendat on SingStar-sarjan seitsemäs osa, joka julkaistiin marraskuussa 2006.SingStar Pop Hits on SingStar-sarjan kahdeksas osa. Julkaistu huhtikuussa 2007.Sarjan yhdeksäs osa. Julkaistu elokuun 22. 2007
Kymmenes osa SingStar-sarjassa. Julkaistu lokakuussa 2007.Yhdestoista osa SingStar-sarjassa. Julkaistu joulukuussa 2007.Kahdestoista osa SingStar-sarjassa. Julkaistu huhtikuussa 2008.Kolmastoista osa SingStar-sarjassa. Julkaistu elokuussa 2008.Neljästoista osa SingStar-sarjassa. Julkaistu marraskuussa 2008.Julkaistu lokakuussa 2008.Julkaistu 30. lokakuuta 2008.Julkaistu maaliskuussa 2009.Julkaistu 29. huhtikuuta PS3:lle ja kesäkuussa PS2:lle 2009.Julkaistu elokuussa 2009.Julkaistu marraskuussa 2009.Julkaistu 15. syyskuuta 2010.Julkaistu 31. elokuuta 2011.


title: SingStar

text: PS3 ja PS2


title: SingStar

text: Julkaistu 28. marraskuuta 2012.


SingStar


title: SingStar

text: Julkaistu 20. marraskuuta 2013.


title: SingStar

text: Julkaistu 12. marraskuuta 2014.


title: SingStar

text: PS3 ja PS4


title: Kordieriitti

text: Kordieriitti on inosilikaatteihin kuuluva mineraali, joka sisältää magnesiumia ja alumiinia. Myös rautaa esiintyy mineraalissa lähes aina, ja erityisen rautapitoista muunnosta kutsutaan "sekaninaiitiksi". Kordieriitin kemiallinen koostumus on (Mg,Fe)AlSiO ja sen kidejärjestelmä on rombinen. Kovuus Mohsin asteikolla on 7–7,5 ja ominaispaino 2,5–2,6 . Kordieriittia esiintyy sinisenä, violettina ja kellanruskeana, läpinäkyvästä läpinäkymättömään. Läpinäkyvää siniviolettia kordieriittia kutsutaan myös "ioliitiksi", ja sitä käytetään jalokivenä.


title: Kordieriitti

text: Kordieriitin silmiinpistävin ominaisuus on sen voimakas pleokroismi. Läpinäkyvää kiveä käännettäessä sen väri vaihtelee sinisestä tai violetista vaaleansiniseen tai kellanharmaaseen. Sen perusteella kiveä on nimitetty myös "dikroiitiksi" (kreikasta, ’kaksivärinen kivi’). Jaloa kordieriittia esiintyy Sri Lankassa, Myanmarissa, Namibiassa, Brasiliassa, Tansaniassa, Madagaskarilla, Connecticutissa Yhdysvalloissa, Yellowknifen alueella Kanadan Luoteisterritorioissa sekä Suomessa ja Ruotsissa.


title: Lisa Kudrow

text: Lisa Valerie Kudrow (s. 30. heinäkuuta 1963 Los Angeles, Kalifornia) on yhdysvaltalainen näyttelijä. Hän sai maailmanlaajuista tunnustusta esittäessään Phoebe Buffayta 1990-luvun komediasarjassa "Frendit". Hänet palkittiin roolistaan muun muassa Emmy-palkinnolla ja kahdella SAG-palkinnolla.